**KISKŐRÖS VÁROS KÉPVISELŐ-TESTÜLETE**

4-8/2023. sz. Képv. test. ülés

**J E G Y Z Ő K Ö N Y V**

**Készült:** Kiskőrös Város Képviselő-testülete 2023. június 21-én (szerda) 14:00 órai kezdettel megtartott üléséről

**Az ülés helye:** Kiskőrösi Polgármesteri Hivatal Díszterme

(6200 Kiskőrös, Petőfi Sándor tér 1.)

**Jelen vannak:** Domonyi László polgármester, Ba Edit, Filus Tibor, Gmoser István, Nikléczi Gábor, Pethő Attila, Pohankovics András, Szedmák Tamás, Szlovák Pál, Ungvári Ferenc képviselők (10 fő)

dr. Turán Csaba jegyző

Chudi Barbara jegyzőkönyvvezető

**Távol maradt:** Horváth János, Kudron Tamás képviselők (2 fő)

**Meghívottként részt vett:** Dr. Gulyás Zsolt a Bács-Kiskun Megyei Rendőr-főkapitányság megyei rendőrfőkapitánya, Dr. Tartott Zsolt, a Kiskőrösi Rendőrkapitányság vezetője, Tanos Gábor a Rendőrség informatikusa, Szűcs Zoltán az Egészségfejlesztési Iroda munkatársa, Lipóthné Komjáti Andrea a Magyar Vöröskereszt Bács-Kiskun Megyei Szervezetének igazgatója, Sutus Etelka területi vezető, Dulai János a Kiskőrösi Labdarúgó Klub elnöke, Dr. Filus Erika a Petőfi Szülőház és Emlékmúzeum igazgatója, dr. Kállayné Major Marina az Egészségügyi, Gyermekjóléti és Szociális Intézmény igazgatója, Csatlós Erzsébet a Kiskőrösi Óvodák igazgatója és Schäffer Tamás a Kőröskom Nonprofit Kft. ügyvezetője.

Aszódiné Nedró Éva, dr. Nagy Gabriella, Molnár Éva, Kutyifa Sándorné a Polgármesteri Hivatal munkatársai.

**Domonyi László** polgármester köszöntötte a képviselő-testületi ülésen megjelenteket, megállapította a határozat-képességet és megnyitotta az ülést.

Tájékoztatta a Képviselő-testületet, hogy 5 millió forint értéket meghaladó kötelezettség-vállalás a 2023. május 24-i Képviselő-testületi ülés óta nem történt, valamint jelezte, hogy írásban kiosztásra került a lejárt határidejű képviselő-testületi határozatok végrehajtásáról szóló tájékoztató.

Ezt követően a polgármester ismertette a napirendi javaslatot, melynek keretében kezdeményezte, hogy:

17. napirendi pontként sürgősséggel kerüljön felvételre a „RÓNASZÉKI FÜRDŐ - ELŐKÉSZÍTÉSI SZAKASZ” TÁRGYÚ KÖZBESZERZÉSI ELJÁRÁST LEZÁRÓ DÖNTÉS” tárgyú előterjesztés, 18. napirendi pontként sürgősséggel kerüljön felvételre a „ROBOTKAMERA RENDSZER KIÉPÍTÉSE A VÁROSHÁZA DÍSZTERMÉBEN” tárgyú előterjesztés, valamint 21. napirendi pontként sürgősséggel kerüljön felvételre „A 357 HRSZ-ON NYILVÁNTARTOTT, KIVETT BEÉPÍTETLEN TERÜLET RENDELTETÉSŰ INGATLAN ÉRTÉKESÍTÉSE ANTI ZOLTÁN RÉSZÉRE” tárgyú előterjesztés.

További kérdés, módosító javaslat a napirenddel összefüggésben nem hangzott el, ezért szavazásra bocsátotta azt.

A Képviselő-testület 10 „igen” szavazattal az alábbi napirendet fogadta el:

**N A P I R E N D:**

1. BESZÁMOLÓ A KÖZREND, KÖZBIZTONSÁG HELYZETÉRŐL

**A beszámolót tartja:** Kiskőrösi Rendőrkapitányság kapitányságvezetője

1. A kiskőrösi rendőrkapitányság kapitányságvezetői kinevezésével kapcsolatos állásfoglalás

**Előterjesztő:** Polgármester

**Előadó:** Aljegyző

1. TÁJÉKOZTATÓ A MAGYAR VÖRÖSKERESZT BÁCS-KISKUN MEGYEI SZERVEZETÉNEK TEVÉKENYSÉGÉRŐL

**A tájékoztatót tartja:** területi szervezet vezetője

1. TÁJÉKOZTATÓ A KÖZÉTKEZTETÉSI FELADATOK ELLÁTÁSÁRÓL

**A tájékoztatót tartja:** Eatrend Kft. képviselője

1. TÁJÉKOZTATÓ A KISKŐRÖSI LABDARÚGÓ KLUB TEVÉKENYSÉGÉRŐL

**A tájékoztatót tartja:**Kiskőrösi Labdarúgó Klub elnöke

1. BESZÁMOLÓ A SPORTFELADATOK ELLÁTÁSÁRÓL

**Előterjesztő:** Polgármester

**Előadó:** Pályázati és fejlesztési csoportvezető

1. BESZÁMOLÓ A KISKŐRÖSI EGÉSZSÉGFEJLESZTÉSI IRODA TEVÉKENYSÉGÉRŐL

**Előterjesztő:** Polgármester

**Előadó:** Pályázati és fejlesztési csoportvezető

1. BESZÁMOLÓ A HOMOKHÁTSÁGI REGIONÁLIS HULLADÉKGAZDÁLKODÁSI ÖNKORMÁNYZATI TÁRSULÁS TEVÉKENYSÉGÉRŐL

**Előterjesztő:** Polgármester

**Előadó:** Városüzemeltetési referens

1. A KISKŐRÖSI TELEPÜLÉSI ÉRTÉKTÁR BIZOTTSÁG BESZÁMOLÓJA

**Előterjesztő:** Polgármester

**Előadó:** Polgármesteri titkár

1. A KISKŐRÖSI TELEPÜLÉSI ÉRTÉKTÁR BIZOTTSÁG SZERVEZETI ÉS MŰKÖDÉSI SZABÁLYZATÁNAK MÓDOSÍTÁSA

**Előterjesztő:** Polgármester

**Előadó:** Polgármesteri titkár

1. KISKŐRÖS VÁROS TELEPÜLÉSRENDEZÉSI TERVÉNEK (SZERKEZETI TERV) MÓDOSÍTÁSA TÁRGYALÁSOS ELJÁRÁS KERETÉBEN

**Előterjesztő:** Polgármester

**Előadó:** Vagyongazdálkodási referens I.

1. KISKŐRÖS VÁROS HELYI ÉPÍTÉSI SZABÁLYZATÁRÓL ÉS SZABÁLYOZÁSI TERVÉRŐL SZÓLÓ 18/2015. (IX.10.) ÖNKORMÁNYZATI RENDELET MÓDOSÍTÁSA

**Előterjesztő:** Polgármester

**Előadó:** Vagyongazdálkodási referens I.

1. A 2023. ÉVI KÖLTSÉGVETÉS MÓDOSÍTÁSA

**Előterjesztő:** Polgármester

**Előadó:** Pénzügyi osztályvezető

1. A SZEMÉLYES GONDOSKODÁST NYÚJTÓ SZOCIÁLIS ÉS GYERMEKJÓLÉTI ELLÁTÁSOK TÉRÍTÉSI DÍJÁRÓL SZÓLÓ ÖNKORMÁNYZATI RENDELET MÓDOSÍTÁSA

**Előterjesztő:** Polgármester

**Előadó:** Közigazgatási osztályvezető

1. HÁZIORVOSI, FOGORVOSI FELADATOK TERÜLETI ELLÁTÁSI KÖTELEZETTSÉGGEL TÖRTÉNŐ BIZTOSÍTÁSÁRA KÖTÖTT FELADAT-ELLÁTÁSI SZERZŐDÉSEK FELÜLVIZSGÁLATA, MÓDOSÍTÁSA

**Előterjesztő:** Polgármester

**Előadó:** Közigazgatási osztályvezető

1. A 2023/2024-ES ÓVODAI NEVELÉSI ÉVBEN INDÍTHATÓ ÓVODAI CSOPORTOK SZÁMÁNAK MEGHATÁROZÁSA

**Előterjesztő:** Polgármester

**Előadó:** Pályázati és fejlesztési csoportvezető

1. „Rónaszéki Fürdő - előkészítési szakasz” tárgyú közbeszerzési eljárást LEZÁRÓ DÖNTÉS

**Előterjesztő:** Polgármester

**Előadó:** Pályázati és fejlesztési csoportvezető

1. ROBOTKAMERA RENDSZER KIÉPÍTÉSE a VÁROSHÁZA DÍSZTERMÉBEN

**Előterjesztő:** Polgármester

**Előadó:** Aljegyző

1. A VÉDŐNŐI FELADATELLÁTÁSSAL KAPCSOLATOS DÖNTÉS

**Előterjesztő:** Polgármester

**Előadó:** Vagyongazdálkodási referens I.

1. KISKŐRÖS VÁROS ÖNKORMÁNYZATÁNAK KÖZÉP- ÉS HOSSZÚ TÁVÚ VAGYONGAZDÁLKODÁSI TERVE

**Előterjesztő:** Polgármester

**Előadó:** Vagyongazdálkodási referens I.

1. A 357 HRSZ-ON NYILVÁNTARTOTT, KIVETT BEÉPÍTETLEN TERÜLET RENDELTETÉSŰ INGATLAN ÉRTÉKESÍTÉSE ANTI ZOLTÁN RÉSZÉRE

**Előterjesztő:** Polgármester

**Előadó:** Vagyongazdálkodási referens I.

1. A KISKŐRÖS, 3009/1 ÉS A 3009/2 HELYRAJZI SZÁMON NYILVÁNTARTOTT BEÉPÍTETLEN TERÜLET RENDELTETÉSŰ INGATLANOK ÉRTÉKESÍTÉSE

**Előterjesztő:** Polgármester

**Előadó:** Vagyongazdálkodási referens I.

1. ÁLLAMI TULAJDONBAN LÉVŐ INGATLANOK TÉRÍTÉSMENTES ÖNKORMÁNYZATI TULAJDONBA ADÁSÁNAK KEZDEMÉNYEZÉSE

**Előterjesztő:** Polgármester

**Előadó:** Vagyongazdálkodási referens I.

1. Kiskőrös Város Településrendezési terve (szerkezeti terv, szabályozási terv, helyi építési szabályzat) módosítása egyszerűsített eljárásban

**Előterjesztő:** Polgármester

**Előadó:** Vagyongazdálkodási referens I.

1. INTERPELLÁCIÓK, KÉRDÉSEK, TÁJÉKOZTATÓK, BEJELENTÉSEK
2. **napirend**

BESZÁMOLÓ A KÖZREND, KÖZBIZTONSÁG HELYZETÉRŐL

**A beszámolót tartja:** Kiskőrösi Rendőrkapitányság kapitányságvezetője

**Domonyi László polgármester köszöntötte az ülésen** Dr. Gulyás Zsoltot, a Bács-Kiskun Megyei Rendőr-főkapitányság megyei rendőrfőkapitányát és Dr. Tartott Zsoltot, a Kiskőrösi Rendőrkapitányság megbízott vezetőjét, majd az előterjesztés szóbeli ismertetésére felkérte **dr. Nagy Gabriella aljegyzőt.**

**Dr. Nagy Gabriella aljegyző** elmondta, hogy a rendőrségről szóló törvény értelmében a rendőrkapitány vagy kijelölt helyettese évente beszámol a rendőrkapitányság illetékességi területén működő települési önkormányzat képviselő-testületének a település közbiztonságának helyzetéről, a közbiztonság érdekében tett intézkedésekről és az azzal kapcsolatos feladatokról. A fentieknek megfelelően a Bács-Kiskun Megyei Rendőr-főkapitányság irányítása alatt működő Kiskőrösi Rendőrkapitányság kapitányságvezetője, dr. Tartott Zsolt r. alezredes mb. kapitányságvezető elkészítette a határozat-tervezet mellékletét képező beszámolót.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Ba Edit,** az Ügyrendi és Összeférhetetlenségi Bizottság tagja, **Pethő Attila,** a Pénzügyi Bizottság elnöke, **Filus Tibor,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

**Dr. Tartott Zsolt** szóbeli kiegészítéskéntismertette a kapitányság illetékességi területére vonatkozó főbb statisztikai adatokat. Kérte az óvatosságot az online térben történő vásárlás, személyes adatok megadása terén. Elmondta, hogy a város élhető, biztonságos.

**Filus Tibor képviselő** kérdezetta traffipax boxok kihelyezéséről Kiskőrösön és a térségben. Érdeklődött, mire kell odafigyelni a kerékpárosoknak, valamint, hogy milyen szabályok vonatkoznak az elektromos rollerekre, kerékpárokra.

**Dr. Tartott Zsolt** válaszként elmondta, hogy jelenleg nincs tudomása új boxok kihelyezéséről. Az elektromos rollerek, kerékpárok tekintetében elmondta, hogy ez a terület jelenleg szabályozás alatt áll. Ismertette a különbséget a kerékpár és az elektromos kerékpár között. Elmondta, hogy a kerékpárosok részéről fontos a kerékpárutak használata. A láthatósági eszközök használatát kérte. Ajánlotta a kerékpáros bukósisak használatát.

**Szedmák Tamás képviselő** megköszönte a március 15-i, nagyszabású rendezvény biztosítását, a lebonyolításban nyújtott segítséget. Jelezte, hogy az egyirányúsított március 15 utca szűk utca, sok autó is parkol, a behajtani tilos oldal felől közlekednek kerékpárokkal, elektromos rollerekkel. Kérte a szabálytalanul közlekedők figyelmeztetését.

**Dr. Tartott Zsolt** megköszönte az elismerést, az önkormányzat segítségét. Ígéretet tett a felvázolt probléma kivizsgálására.

**Dr. Gulyás Zsolt** röviden bemutatkozott, majd kiegészítette a beszámolót a Bács-Kiskun Vármegyei adatokkal. Beszélt az elérni kívánt célokról. Elmondta, hogy nyár folyamán gyalogos szolgálatot vezetnek be. Bács-Kiskun Vármegyében is megalakult a Vármegyei Bűnmegelőzési Tanács.

**Domonyi László polgármester** megköszönte a kiegészítéseket. Jó erőt, egészséget kívánt. A jövőre nézve is felajánlotta az önkormányzat segítségét.

További kérdés, hozzászólás nem volt, a polgármester szavazásra bocsátotta a határozat-tervezetet.

A Képviselő-testület 10 „igen” szavazattal az alábbi határozatot hozta:

**73/2023. sz. Képv. test. hat.**

Beszámoló a közrend, közbiztonság helyzetéről

**HATÁROZAT**

A Képviselő-testület a Kiskőrösi Rendőrkapitányság Kiskőrös város közbiztonságának 2022. évi helyzetéről, a közbiztonság érdekében tett intézkedésekről és az azzal kapcsolatos feladatokról szóló beszámolóját a határozat mellékletben foglaltak szerint elfogadja.

**Felelős:** polgármester

**Határidő:** azonnal

*Melléklet a jegyzőkönyvhöz csatolva.*

1. **napirend**

A kiskőrösi rendőrkapitányság kapitányságvezetői kinevezésével kapcsolatos állásfoglalás

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Aljegyző

**Domonyi László polgármester** az előterjesztés szóbeli ismertetésére felkérte **dr. Nagy Gabriella aljegyzőt.**

**Dr. Nagy Gabriella aljegyző** elmondta, hogyDr. Gulyás Zsolt dandártábornok, rendőrségi főtanácsos, a Bács-Kiskun Vármegyei Rendőr- főkapitányság vezetője tájékoztatást adott arról, hogy a Kiskőrösi Rendőrkapitányság vezetőjévé 2023. július 01-jei hatállyal a jelenleg megbízott Dr. Tartott Zsolt rendőr alezredest javasolja kinevezni, akit szakmailag és emberileg is alkalmasnak tart a kapitányságvezetői feladatok ellátására. A Bács-Kiskun Vármegyei rendőrfőkapitány Dr. Tartott Zsolt kapitányságvezetői kinevezésével kapcsolatban a Képviselő-testület állásfoglalását kérte.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Ba Edit,** az Ügyrendi és Összeférhetetlenségi Bizottság tagja, **Pethő Attila,** a Pénzügyi Bizottság elnöke, **Filus Tibor,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

**Dr. Tartott Zsolt** röviden bemutatkozott.

**Domonyi László polgármester** elmondta, hogy nagy szeretettel fogadja a város.Jó erőt, egészéget, sikeres munkát kívánt.

További kérdés, hozzászólás nem volt, a polgármester szavazásra bocsátotta a határozat-tervezetet.

A Képviselő-testület 10 „igen” szavazattal az alábbi határozatot hozta:

**74/2023. sz. Képv. test. hat.**

A Kiskőrösi Rendőrkapitányság kapitányságvezetői kinevezésével kapcsolatos állásfoglalás

**HATÁROZAT**

1. Kiskőrös Város Képviselő-testülete támogatja Dr. Tartott Zsolt alezredes a Kiskőrösi Rendőrkapitányság kapitányságvezetői beosztását.
2. A Képviselő-testület felkéri a polgármestert, hogy a határozatról és annak indokairól a Bács-Kiskun Vármegyei Rendőr-főkapitányság vezetőjét tájékoztassa.

**Felelős:** polgármester

**Határidő:** azonnal

1. **napirend**

TÁJÉKOZTATÓ A MAGYAR VÖRÖSKERESZT BÁCS-KISKUN MEGYEI SZERVEZETÉNEK TEVÉKENYSÉGÉRŐL

**A tájékoztatót tartja:** területi szervezet vezetője

**Domonyi László polgármester** köszöntötte az ülésen **Lipóthné Komjáti Andreát, a Magyar Vöröskereszt Bács-Kiskun Megyei Szervezetének igazgatóját**, valamint **Sutus Etelka területi vezetőt**, majd felkérte **Lipóthné Komjáti Andreát** a tájékoztató szóbeli ismertetésére.

**Lipóthné Komjáti Andrea megyei igazgató** megköszönte a meghívást, majd ismertette a főbb jellemzőket. Elmondta, hogy Kiskőröshöz 13 település tartozik. Sutus Etelka 11 településen szervezett véradást, ahol 1953 fő donor jelent meg. Tekintettel arra, hogy újra lehetett rendezvényeket tartani, megtartásra kerültek a véradó bálakról és az egy vérből valók vagyunk jótékonysági futás. Elmondta, hogy Kiskőrös területén 720 fő vizsgázott sikeresen a járművezetéssel kapcsolatos elsősegélynyújtási vizsgán. Az Országos Mentőszolgálat, mint társszerv vesz részt a szakmai munkában. A társadalmi elsősegélynyújtás népszerűsítése is feladat. Az utánpótlás nevelése kapcsán örvendetes, hogy a Kiskőrösi Óvodák egyes intézményei bázisóvodaként vannak jelen, ami kapcsán észrevétlenül tanulják meg a gyermekek az elsősegélynyújtás alapjait. Törvényben meghatározott alapvető feladat a szociális segítségnyújtás, ami a tavalyi évben a háborús helyzet kapcsán jelentősen kibővült. A menekült ellátás teljesítése először a határon, majd a megyeszékhelyeken történt. A kisebb településeken is szükség volt a segítségre. Beszámolt az ezzel kapcsolatos tapasztalatokról. Elmondta, hogy az emberi kapcsolatok fontos szerepet töltenek be a szervezet életében. Elmondta, hogy a mozgássérült és egyéb egészségkárosodással élő gyermekek tábora idén 42. alkalommal, 120 fővel kerül megtartásra. A nemzetközi kapcsolatok fontosságáról is beszélt.

**Domonyi László polgármester** megköszönte a tájékoztatót.

1. **napirend**

TÁJÉKOZTATÓ A KÖZÉTKEZTETÉSI FELADATOK ELLÁTÁSÁRÓL

*(Írásos tájékoztató a jegyzőkönyvhöz mellékelve.)*

**A tájékoztatót tartja:** Eatrend Kft. képviselője

**Dr. Turán Csaba jegyző** elmondta, hogy az Eatrend Kft. beküldte a tavalyi évre vonatkozó tájékoztatóját. A cég közel 10 éve látja el a gyermekétkeztetési, közétkeztetési feladatokat. Naponta nagyságrendileg 1200 adagot készítenek a főzőkonyhán. Ismertette, mely intézmények menzáját biztosítja a cég. A tavalyi évben megtörtént a főzőkonyhához tartozó ebédlő felújítása, mely egy modern, gyermekbarát étterem lett. Az új közösségi hely egyéb rendezvényekre is használható. A tájékoztatóban kiemelésre került, hogy nagy hangsúlyt fektetnek az intézményekkel való kapcsolattartásra. Rendszeresen intézménylátogatásokat tartanak, kóstoló naplót vezetnek, így figyelve az intézményi igényekre. Egy ideje az Eatrend Kft. biztosítja az evangélikus egyház által fenntartott óvoda, iskola ellátását is Kiskőrösön.

**Domonyi László polgármester** elmondta, hogy sajnálatos módon nem tudta a cég képviseltetni magát személyesen. Megköszönte az írásos tájékoztatót.

1. **napirend**

TÁJÉKOZTATÓ A KISKŐRÖSI LABDARÚGÓ KLUB TEVÉKENYSÉGÉRŐL

*(Írásos tájékoztató a jegyzőkönyvhöz mellékelve.)*

**A tájékoztatót tartja:**Kiskőrösi Labdarúgó Klub elnöke

**Domonyi László polgármester** köszöntötte az ülésen **Dulai Jánost, a Kiskőrösi Labdarúgó Klub elnökét,** majd megkérdezte **Dulai János elnököt** a tájékoztató szóbeli kiegészítéséről.

**Dulai János elnök** nem kívánt szóbeli kiegészítést tenni.

**Filus Tibor képviselő** a jelenlegi TAO fejlesztésekről, a jövőbeli tervekről érdeklődött.

**Dulai János elnök** elmondta, hogy a tavalyi évben a besorolás D kategóriából C kategóriára változott. Kiskőrös körzetközpont lett, melyből 4 van Bács-Kiskun Vármegyében. Az MLSZ a rendszert piramisként építette fel, rendezvények és tornák kerülnek lebonyolításra. A 4 központból csak Kiskőrösön van elsőosztályú csapat. A tavalyi évben kevesebb forrás érkezett, így szponzori segítséggel oldották meg a feladatokat. Az előző év egy komoly, kihívásokkal teli év volt. A spottelep fejlesztésével kapcsolatos beruházás megosztott volt a város és a klub között. A kérdésre válaszolva elmondta, hogy a megyei MLSZ dönti el, ki mennyi beruházási forrást kap. Tekintettel arra, hogy a város szép fejlődést mutat, nem ide irányítják a forrásokat. Különböző szempontok figyelembe vételével történik a források szétosztása. Az előző évben beruházásra a klub nem kért támogatást. Jelenleg is vannak folyamatban évekkel ezelőtti beruházások, melyek átütemezésre, majd lezárásra kerülnek. Beruházási tervek a jövőre vonatkozóan nincsenek. A megkezdett beruházás második üteme rendelkezésre álló forrás esetén kerül megvalósításra. A TAO keretek újra nyitását várják, mely a jövőbeli célok teljesítése érdekében elengedhetetlen. A klub marad C kategóriás. Feladatuk a D kategóriás csapatok fiatal tehetségeinek begyűjtése és tanítása, tovább ajánlása. Az utolsó 2 évben 12 gyermek igazolt a csapattól NB1-es klubhoz, melyből 10 fő kiskőrösi. A KTE utánpótlását Kiskőrösről Kecskemétre viszik edzeni.

**Domonyi László polgármester** elégedettségét fejezte ki a sportteleppel kapcsolatosan.A feltételek adottak, a szakmai tudást szükséges a gyermekeknek átadni. Az önkormányzat takarékoskodik, az önerővel is okosan kell gazdálkodni. Megköszönte a munkát, a kitartást és a sok küzdelmet. Jó egészséget kívánt.

1. **napirend**

BESZÁMOLÓ A SPORTFELADATOK ELLÁTÁSÁRÓL

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Pályázati és fejlesztési csoportvezető

**Domonyi László polgármester** az előterjesztés szóbeli ismertetésére felkérte **dr. Nagy Gabriella aljegyzőt.**

**Dr. Nagy Gabriella aljegyző** elmondta, hogyKiskőrös Város Képviselő-testületének 2023. évi munkatervében ebben a hónapban szerepel napirendként a sportfeladatok ellátásáról szóló beszámoló. Szűcs Zoltán sportszervező elkészítette a határozat-tervezet mellékletét képezi beszámolót. Szóbeli kiegészítésként elmondta, hogy a kiküldött anyaghoz képest egy átdolgozott, technikai javításokat tartalmazó anyag került a testület elé.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Ba Edit,** az Ügyrendi és Összeférhetetlenségi Bizottság tagja, **Pethő Attila,** a Pénzügyi Bizottság elnöke, **Filus Tibor,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

**Filus Tibor képviselő** kiegészítésként beszéltaz aktív sportegyesületekről, a statisztikákról. Elmondta, hogy a közeljövőben akár megyei versenyek is megrendezésre kerülhetnek városunkban, minden feltétel adott. Továbbá javaslatot fogalmazott meg arra vonatkozóan, hogy fontos lenne a lakosok minél széleskörűbb tájékoztatása a sporteseményeket illetően.

További kérdés, hozzászólás nem volt, a polgármester szavazásra bocsátotta a határozat-tervezetet.

A Képviselő-testület 10 „igen” szavazattal az alábbi határozatot hozta:

**75/2023. sz. Képv. test. hat.**

Beszámoló a sportfeladatok ellátásáról

**HATÁROZAT**

A Képviselő-testület a 2022. évben ellátott sportfeladatok ellátásáról szóló beszámolót a határozat mellékletében foglaltak szerint elfogadja.

**Felelős:** polgármester

**Határidő:** azonnal

*Melléklet a 75/2023. sz. Képv. test. határozathoz*

## E L Ő T E R J E S Z T É S

## (a Képviselő-testület 2023. júniusi ülésére)

**TÁRGY: Beszámoló a Sporttevékenységéről**

A Kiskőrösi Sportigazgatóság 1991 szeptemberében kezdte meg működését. 2015. 12. 01-től 2022. 01. 31-ig a Kőrösszolg Nonprofit Kft. Sport és rendezvényszervező részleg keretein belül végezte e tevékenységet. 2022. 02. 01-től Kiskőrös Város Önkormányzatának sportszervező alkalmazottja Szűcs Zoltán egyszemélyben végzi az operatív (a helyi diák- és szabadidősport szervezése fakupa kivételével, valamint a helyi versenysport szervezetek igény szerinti szakmai segítése, rendezvényeiknek támogatása) feladatokat, A Kőrösszolg nonprofit Kft ezen időponttól csak az üzemeltetési, karbantartási feladatokat végzi.

**A Kőrösszolg Nonprofit Kft kezelésében lévő sportlétesítmények:**

1. **Városi Sportcsarnok (KEVI Petőfi Gimnáziummal megosztva)**
2. **Szabadidőpark**
3. **Küzdősportok Háza**

**További kiskőrösi sportlétesítmények:**

* 2003-ban létrejött a **„Küzdősportok Háza”** amely óriási előrelépést jelent, ugyanis a birkózók, ökölvívók, karatézók és judósok leltek itt otthonra. E küzdősportok munkájában komoly minőségi javulást jelent, hogy állandó helyen, megfelelő edzésszámmal tudnak dolgozni, ***a létesítmény teljes felújításra került!***
* 2009-ben megépült a **Tanuszoda**, ahova a helyi és térségi oktatási intézmények általunk koordinált rendszerben járnak a kötelezően előírt úszásoktatásra, valamint edzésekre.
* 2011 őszén megvalósult egy lelkes közösség álma, a sporttelep területén egy műjégpálya. 2012-ben fedél alá került a **négy évszakos korcsolyapálya** öltözőkkel, kiszolgálóhelységekkel, eredményjelzővel,. Mivel a pálya mérete nem megfelelő minden korcsoport számára, jelentős versenyre utazniuk kell. Terveikben szerepel a megnagyobbítása, amennyiben kellő forrást tudnak szerezni működtetésére.

**1. VÁROSI SPORTCSARNOK :**

48 x 24 méteres küzdőtérrel 250 férőhelyes lelátóval, 4 öltözővel és a hozzá tartozó kiszolgáló helységekkel rendelkezik. Két eredményjelző berendezés és hangosítás is található itt. A sportcsarnok kihasználtsága kora ősztől nyár elejéig maximális. Reggel 8 - 15 óráig a KEVI Petőfi Sándor Gimnázium testnevelés óráit, 15 - 16 óráig pedig sportfoglalkozásait tartja itt. 16 - 20 óráig a Kiskőrösi NKSZSE női, a Kiskőrösi KSK férfi kézilabdázói egyenlő arányban megosztva tartják edzéseiket több korcsoportban. 20 óra után és különböző baráti társaságok futballoznak, kosárlabdáznak. Hétvégén a kézilabda csapataink játsszák bajnoki mérkőzéseiket, rendezik az utánpótlásbajnokságok tornáit. Szeptembertől májusig a sportcsarnokban nincs szabad hétvége, ugyanis egymást érik a rendezvények.

Jelentősebb sport és egyéb rendezvények:

* Térségi kvalifikációs úszóverseny
* Zsubori Zoltán női kézilabda emléktorna
* Kiskőrösi Borváros Kupa férfi kézilabda torna
* U-9 U-11 és U-12-es utánpótlás labdarúgó tornák
* Diák Olimpia IV. korcsoport fiú kézilabda megyei döntő
* Agrár Expo
* Bajnokok Versenye (azon gyermekek részére, akik az onkológiai kezelést befejezték)
* Pünkösdi-Kupa országos utánpótlás kézilabda torna
* Gyermekbajnokság fiú, leány kézilabda tornák (FU10; FIU11; FU15; FU16; FU20; LU10; LU12, LU13, LU14; LU17, LU19)
* Felnőtt női és férfi kézilabda bajnokság
* Wattay-Kupa középiskolás kézilabda torna
* Térségi sakkversenyek több korcsoportban
* Légvárvilág Játszóház több időpontban
* Eckerle-Szaki Kupa középiskolás labdarúgó torna (Wattay)
* Petőfi-Kupa fiú és leány labdarúgó és kézilabda torna (KEVI Gimnázium)
* Szilveszter-Kupa teremlabdarúgó torna (Amatőr)
* Szilveszteri hangverseny (Miklósa Erika; Boldoczki Gábor; Kiskőrös Város Fúvószenekara)

**2. SZABADIDŐPARK:**

5 ha-os területen füves futballpályák, 3 db salakos teniszpálya, 1 db műanyagborítású kézilabdapálya és egy modern fitness park, biztonságos homokozó és gyermekjátszótér található. A park a helyi lakosság pihenését, kikapcsolódását és sportolását szolgálja. A Kiskőrösi Teniszklub tagjai játszanak a salakos teniszpályákon. Az aszfaltborítású teniszpályán teniszeznek és lábteniszeztek áprilisig a helyi fiatalok. A parkban délutánonként és hétvégenként nagy a mozgás. Egyre többen kijárnak, és rendszeresen mozognak az emberek. Kiskőrösön megalakult egy helyi Nordic Walking Egyesület, tagjai heti rendszerességgel tréningeznek itt. Városunkban a legnépszerűbb szabadidősport a futball. Mivel a Sporttelep pályái ezen évben felújításra kerültek, a Kiskőrösi LC több csapata itt tartotta edzéseit és bajnoki mérkőzéseinek jó részét. Ezért a park füves területeinek gondozására kiemelt figyelmet kellett fordítottunk. A parkba telepített konténer WC is több terhelést kapott, ezért a „védelmére” több figyelmet kellett fordítani, mivel egyesek használatát nem mindig megfelelően értelmezték! Iskolai családi napok, és cégek - vállalatok csapatépítő összetartásainak kedvelt helyszíne a park. A szomszédos EGYMI Integrált Speciális Szakiskola gyakran „települ” ki sportfoglalkozások, rendezvények alkalmával, több területi és országos versenynek is lehetőséget biztosítottunk számukra. Itt kerül megrendezésre minden októberben az immár hagyományossá váló Kakaspörkölt Főzőverseny, amely hihetetlen népszerűségre tett szert, a gasztronómia mellet kulturális programok várják kilátogatókat. A hétvégi rendezvényt helyiek és környékbeliek tömegét vonzza.

Régebben a terület mély fekvése miatt jó néhány alkalommal a gyorsan jött csapadékvíz elárasztotta, nagyban megnehezítve a gondozást és a használatot is. Jelenleg a csapadékvíz elvezetést megoldotta a város. A megmaradó vízelvezető árkokat, csatornákat továbbra is folyamatosan tisztítjuk, takarítjuk. A Hrúz Mária utca felöli rész parkosítása – fásítása jelentős funkcionális javulást hozott a kilátogatók számára.

**3. KÜZDŐSPORTOK HÁZA:**

A Kiskőrösi Petőfi Birkózó Klub, Kiskőrösi Judu Egyesület, Kiskőrösi Fighterek, Kiskunsági Ökölvívó Egyesület délutánonként tartják edzéseiket töretlen kitartással, versenyeket itthon nem rendeznek, általuk preferált versenyekre utaznak, és szerepelnek azokon. Az előző évben felújított létesítmény több fiatalt vonz, létszámuk növekedett.

**A város sportlétesítményeinek fejlesztése:**

A 2022-es évben Sportcsarnokban; Szabadidőparkban Kültéri (műanyagborítású) kézilabda pálya – MKSZ pályázatból; Küzdősportok házában nem került sor jelentősebb fejlesztésre. A Revaló Pál Sporttelepen elkezdődtek a fejlesztési munkálatok: Atlétika elemek kiépítése, 400 méteres futókör, fedett lelátó (Önkormányzati beruházás) Kiskőrösi LC TAO pályázatából élőfüves labdarúgó pályák teljes megújítása. Az utóbbi években jelentősen megújultak, kizárólag az ingatlanok minőségi szinten tartása fontos. Amennyiben fejlesztési igény merülne fel a létesítményeket használók közül, elő kell segíteni annak megvalósítását.

**A 2022-es évben végzett felújítások:**

Mindhárom létesítményünkben önerőből végeztünk kisebb felújításokat, ezek csak az állagmegóvást biztosították.

**A következő években szükséges (ajánlott) felújítások illetve fejlesztések:**

**Városi Sportcsarnok**

A régi eredményjelző felújítása, vagy egy új modern berendezés beszerzése. Többször tettünk javaslatot, hogy az itt legtöbbet szereplő női és férfi kézilabda egyesületek pályázati forrásból valósítsák meg ezen fejlesztést, mivel jelentős pályázati forrás szerezhető hozzá.

**Szabadidőpark**

A nagy igénybevétel miatt, a füves területek regenerálása.

**Küzdősportok Háza**

A parkolás lehetőségek esetleges bővítése, a hármas elágazás balesetveszélyes környezete miatt.

**A helyi sportélet aktuális kérdései :**

A helyi lakosság egy részének életmódjához tartozik a mozgás szeretete, művelése, másik része viszont egyáltalán nem mozog, nincs igénye erre a tevékenységre. Természetesen az a cél, hogy minél több helyi lakos rendszeresen mozogjon, sportoljon. Előrelépés ezen a téren csak a szemlélet változásával lehetséges, ami pedig nagyon hosszú folyamat. A Kiskőrösön megvalósultsport infrastrukturális komoly fejlesztéseknek köszönhetően, a verseny valamint a tömeg sport tekintetében is folyamatos az aktív sportolói létszám növekedés. Talán a következő generációnál majd érezhető lesz a szemlélet változása ezen a téren. Mindenesetre kormányunk továbbra is stratégiai ágazatként kezeli a sportot és ennek jótékony hatásait már érezzük. A városban működő sportszervezetek egyesületek jelentős létszámmal gyarapodtak, felújításra kerültek létesítményeink. A záportározó- tónál megépült rekortán futópályán rendszeresek a futóversenyek, és tömegsport jelleggel is napi szinten nagyszámban használják a lakosok. A körzetünkben mostanra minden irányba futó kerékpárútaknak köszönhetően rendszeresek a kerékpártúrák egyénileg és csoportosan is. A városban a nyári időszak teljes terjedelmében lehetőség van gyermekeink számára szinte minden településünkön működő sportágban táborokban való részvételre. Ezek igen népszerűek, nagy számban vesznek részt rajta. Egyesületeinknek továbbra is lehetőségük van működésükhöz pályázati forrásokat szerezni, reméljük ez a jövőben is megvalósul. A város jelenleg is jelentős anyagi ráfordítással működteti sportlétesítményeit, ami nem kis teher a költségvetésének, ezért joggal várhatja el, hogy a lehetőségeket kapott sportolók vigyázzanak a létesítményekre és felszereléseikre. Ez a 2022-esévben nem100%-an teljesült, reméljük e téren is pozitív változások történnek majd!

A városi sportszervezés jelenlegi feladata, hogy a mozgást, a rekreációt biztosítsa a helyi lakosság azon részének, akik ezt igénylik.

**1. Diáksport:**

Bizonyos szempontból nagyon jól, másrészt kevésbé jól működik a városban a diáksport. Amennyiben a labdarúgást nézem, szinte tökéletesek a helyi viszonyok. Rengeteg labdarúgótornát rendeznek Kiskőrösön. Ez is bizonyítja, hogy különböző Diák Sport egyesületekben, több korosztályban is zajlik a futball élet, sok sikert érnek elországos szinten is. Mint hagyományos sportág, a női és férfi kézilabdában is jók a lehetőségeink, minimum 7-8 korosztályban versenyszerűen sportolnak csapataink. Folyamatosan fejlődik, a jégkorongozók bázisa is, akárcsak országosan, itt helyben is nő a sportág népszerűsége. Az úszósport sajnos nem fejlődik ilyen ütemben, de az a kevés versenyző is országos sikereket tudhat magáénak. Ugyan ez a helyzet a sportlövészekkel is. Kis létszámú egyesület, de utánpótlás szintes ők is jelentős sikereket érnek el. Más sportágak versenyein ritkábban, de azért szép létszámmal vesznek részt a gyerekek. A cél az lenne, hogy rendszeresen atletizáljanak, tornázzanak, ússzanak, asztaliteniszezzenek, kosárlabdázzanak, űzzenek küzdősportokat, stb. a helyi diákok. A lezárások és a felújítások miatt több helyi szabadtéri versenyt nem tudtunk megrendezni, de a következő években remélhetőleg visszaáll a régi rend és a követkető tanév kezdetén testnevelők segítségével összeállítjuk a versenynaptárt, és egész évben ennek megfelelően zajlanak majd a diáksport események a városunkban. A jelenlegi kormányának továbbra is eltökélt célja, hogy a sport, mint stratégiai ágazat, kiemelt állami támogatásban részesüljön. Elsősorban a látvány csapatsportágak társasági adón (TAO) keresztüli pályázati lehetőségeit próbálják kihasználni városunk azon egyesületei (Kiskőrösi NKSZSE, Kiskőrös LC, Petőfi SZSE, Bem DSE, Wattay DSE, Hockey Club Kiskőrös, Kiskőrösi Kézilabda Sportszervezet KFT.), melyek e sportágakat űzik. A rendszeren keresztül utánpótlás nevelési célokra jelentős forrásokat vontak be helyi vállalatok, vállalkozások segítségével, ami a helyi diáksportnak kifejezetten előnyére vált.

**2. Szabadidősport:**

A kiskőrösi emberek jelentős része szereti a sportot. Elsősorban a labdarúgáshoz vonzódnak. Sokan művelik is a futballt. De vannak, akik alkalomszerűen járnak ki a barátaikkal vagy a gyermekeikkel a Szabadidő Parkba játszani. Vasárnap délelőttönként is sokan sportolnak a parkban és a sporttelepen. Mivel a Szabadidő Park aszfaltborítású teniszpályák funkciója megszűnt, számítani kell arra, hogy igény esetén pótolni tudjuk. Akik kézilabdáznak, kosárlabdáznak, a sportcsarnokban, valamelyik iskola tornatermében, vagy a szabadidőpark új pályáján tehetik. Az asztaliteniszezők elnöke biztosítja a helyszínt edzésekhez és mérkőzésekhez. A városban egy Darts Egyesület működik, amatőr szinten önerőből működnek és versenyeznek kisebb nagyobb sikerekkel. Nők részére asszonytornát és aerobic foglalkozásokat tartanak az iskolai tornatermekben. A városban két fitness centrum üzemel magánerős vállalkozásban, az e sportok iránt érdeklődők anyagi ellenszolgáltatás fejében sportolhatnak létesítményeikben. Szolgáltatásaik fejlődnek, az új sportirányzatok azonnal megjelennek kínálatukban. 2023-ban átadásra került a Wattay Sportcsarnok, ami méretileg megfelelő szabályos pályával rendelkezik. Reméljük a tanórák utáni szabad kapacitásból a kiskőrösi sportolni vágyó lakosok is lehetőséghez jutnak majd.

**3. Versenysport:**

A város sportrendeletében szabályozza a versenysport támogatását. A támogatás kettős. Egyrészt a létesítmények térítésmentes használatával, másrészt az egyesületek utánpótlás-nevelését támogatja a Képviselő-testület anyagi támogatást is biztosít. Az egyesületekkel jó kapcsolatot tartunk, lehetőségeinkhez képest igyekszünk minden kérésüket teljesíteni. A téli időszakban továbbra is nagy igény jelentkezik a fedett létesítmények használatára, szinte mindennapos ilyenkor a 22 órai zárás.

**A kiskőrösi sportrendelet 1 / 2003 ( I.24. ) 8. § 4; 5; 6-os pontja szerint:**

(4) Az önkormányzat a városban működő, a város nevét viselő és a különböző sportágak országos szakszövetségei által kiírt nemzeti bajnokságban szereplő egyesületek, klubok csapatai működési feltételeit, valamint az önkormányzat intézményeinek a legalább megyei szintű sportversenyeit az önkormányzat sport-létesítményeinek (ideértve a Küzdősportok Házaként működő Thököly utcai volt iskola épületének sport célokra hasznosított részét is) – az érintett intézményvezetővel történt egyeztetéssel – térítésmentes használatba adásával támogatja.

(5) A Képviselő-testület a városban működő kis egyesületek, klubok, szakosztályok csapatainak működéséhez a különböző amatőr – és rekreációs sporttevékenységet folytató közösségek tevékenységéhez, kedvezményekkel biztosítja a sportlétesítmények használatát.

(6) A Képviselő-testület a sport és szabadidős tevékenységek és szolgáltatások kiadásait - ide értve  a kiemelten támogatott sportszervezetek utánpótlás-nevelését is – az önkormányzat a pénzügyi lehetőségei függvényében, de összességében legalább a működési kiadási főösszeg 0,2%-ában állapítja meg.

A kiemelten támogatható sportszervezetek körét a Kulturális Turisztikai és Sport Bizottság határozza meg évenként a decemberi ülésén az alábbi szempontok figyelembevételével:

- a sportszervezet eredményessége a hazai és nemzetközi bajnokságban, versenyeken,

- az adott sportágat képviselő szervezet által foglalkoztatottak létszáma, az utánpótlás-nevelési rendszer felépítettsége,

- az önkormányzati támogatottságon kívül szponzori háttér kiépítettsége,

- a sporttevékenység népszerűsége, a mérkőzések, versenyek látogatottsága.

**A fentiek alapján kérem a beszámoló elfogadását.**

Kiskőrös, 2023. június 07.

Szűcs Zoltán

/Sportszervező/

Ellenjegyzem:

Domonyi László sk.

polgármester

1. **napirend**

BESZÁMOLÓ A KISKŐRÖSI EGÉSZSÉGFEJLESZTÉSI IRODA TEVÉKENYSÉGÉRŐL

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Pályázati és fejlesztési csoportvezető

**Domonyi László polgármester** az előterjesztés szóbeli ismertetésére felkérte **dr. Nagy Gabriella aljegyzőt.**

**Dr. Nagy Gabriella aljegyző** elmondta, hogy a Kiskőrösi Egészségfejlesztési Iroda 2014. év óta áll a kiskőrösi járás lakosságának szolgálatában, tevékenységének célja az itt élők egészségfejlesztése, egészség-tudatosságának növelése, egészségmagatartásának formálása az egészség komplex – testi, lelki, szociális – értelmében. A Kiskőrösi Egészségfejlesztési Iroda programjai igen népszerűek a lakosság körében, nagy látogatottsággal bírnak, a környező településeken több alkalommal sport rendezvényeket, egészségfejlesztéssel kapcsolatos rendezvényeken tartanak. A Kiskőrösi Egészségfejlesztési Iroda szakmai vezetője, Dr. Nagy Miklós elkészítette a határozat-tervezet mellékletét képező beszámolót.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Ba Edit,** az Ügyrendi és Összeférhetetlenségi Bizottság tagja, **Pethő Attila,** a Pénzügyi Bizottság elnöke, **Filus Tibor,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 10 „igen” szavazattal az alábbi határozatot hozta:

**76/2023. sz. Képv. test. hat.**

Beszámoló az Egészségfejlesztési Iroda tevékenységéről

**HATÁROZAT**

A Képviselő-testület az Egészségfejlesztési Irodában 2022. évben ellátott feladatok ellátásáról szóló beszámolót a határozat mellékletében foglaltak szerint elfogadja.

**Felelős:** polgármester

**Határidő:** azonnal

*Melléklet a jegyzőkönyvhöz csatolva.*

1. **napirend**

BESZÁMOLÓ A HOMOKHÁTSÁGI REGIONÁLIS HULLADÉKGAZDÁLKODÁSI ÖNKORMÁNYZATI TÁRSULÁS TEVÉKENYSÉGÉRŐL

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Városüzemeltetési referens

**Domonyi László polgármester** az előterjesztés szóbeli ismertetésekor elmondta, hogy ebben a társulásban 82 önkormányzat vesz részt. A 82 önkormányzat a tulajdonosa a 3 nagy lerakónak, amelyek Vaskút, Algyő, és Kiskunhalas. Elmondta, hogy a hulladékgazdálkodási rendszer nagy változás előtt áll, a MOL Zrt. fogja átvenni a teljes hulladékgazdálkodást. A DTKH hulladékszállító egység benne maradt a MOL által 6 régiót megjelölő hulladékszállításba. Az önkormányzati társulásnak komoly feladatai lesznek az átadásokkal, a tárgyalások megkezdődtek. Elmondta, hogy a MOL belépésével határozott javulást vár. Sok újításra és változásra kell számítani.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Ba Edit,** az Ügyrendi és Összeférhetetlenségi Bizottság tagja, **Pethő Attila,** a Pénzügyi Bizottság elnöke, **Filus Tibor,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 10 „igen” szavazattal az alábbi határozatot hozta:

**77/2023. sz. Képv. test. hat.**

Beszámoló a Homokhátsági Regionális Hulladékgazdálkodási Önkormányzati Társulás 2022. évi működéséről

**HATÁROZAT**

A Képviselő-testület a Homokhátsági Regionális Hulladékgazdálkodási Önkormányzati Társulás 2022. évi működéséről szóló beszámolót elfogadja.

**Határidő:** azonnal

**Felelős:** polgármester

*Domonyi László polgármester 15 perc szünetet rendelt el.*

1. **napirend**

A KISKŐRÖSI TELEPÜLÉSI ÉRTÉKTÁR BIZOTTSÁG BESZÁMOLÓJA

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Polgármesteri titkár

**Domonyi László polgármester** az előterjesztés szóbeli ismertetésére felkérte **dr. Nagy Gabriella aljegyzőt.**

**Dr. Nagy Gabriella aljegyző** elmondta, hogya Kiskőrösi Települési Értéktár Bizottság 2023. évben esedékes első félévi beszámolóját előterjesztette. A beszámoló alapján egy érték került felvételre az idei évben.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Ba Edit,** az Ügyrendi és Összeférhetetlenségi Bizottság tagja, **Pethő Attila,** a Pénzügyi Bizottság elnöke, **Filus Tibor,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 10 „igen” szavazattal az alábbi határozatot hozta:

**78/2023. sz. Képv. test. hat.**

A Kiskőrösi Települési Értéktár Bizottság beszámolója

**HATÁROZAT**

A Képviselő-testület a Kiskőrösi Települési Értéktár Bizottság 2023. évi első féléves tevékenységéről szóló beszámolóját a határozat mellékletében foglaltak szerint elfogadja.

**Felelős:** polgármester

**Határidő:** azonnal

*Melléklet a 78/2023 sz. Képv. test. határozathoz*

**Beszámoló a Kiskőrösi Települési Értéktár Bizottság tevékenységéről**

Kiskőrös Város Képviselő-testülete 2014. május 28-án a 64/2014. számú Képviselő-testületi határozatával létrehozta a Kiskőrösi Települési Értéktárat és a Kiskőrösi Települési Értéktár Bizottságot (továbbiakban: Bizottság).

A Bizottság öt tagból áll:

* Turán István – elnök, történész
* Kispálné dr. Lucza Ilona – Országos Petőfi Sándor Társaság elnöke
* Turán Istvánné – nyugalmazott könyvtárigazgató,
* Szabó Márta - középiskolai tanár,
* Paluskáné Opauszki Ilona – polgármesteri titkár

A Bizottsághoz az elmúlt félévben egy javaslat érkezett, mely a bizottsági tagok részére e-mailben, véleményezésre került kiküldésre.

A Kiskőrösi Települési Értéktár Bizottság az 1/2023. (VI.06.) KÉBH számú határozatával

* **„Simonné Dulai Mária munkássága”** megnevezésű nemzeti értéket a kulturális örökség szakterület szerinti kategóriában nyilvántartásba vette a Kiskőrösi Települési Értéktárban.

**Kiskőrös, 2023. június 09.**

**Turán István sk.**

**elnök**

1. **napirend**

A KISKŐRÖSI TELEPÜLÉSI ÉRTÉKTÁR BIZOTTSÁG SZERVEZETI ÉS MŰKÖDÉSI SZABÁLYZATÁNAK MÓDOSÍTÁSA

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Polgármesteri titkár

**Domonyi László polgármester** az előterjesztés szóbeli ismertetésére felkérte **dr. Nagy Gabriella aljegyzőt.**

**Dr. Nagy Gabriella aljegyző** elmondta, hogya Kiskőrösi Települési Értéktár Bizottság tekintetében személyi változások történtek. Sipiczki Hajnalka a bizottsági tagságáról lemondott, Az előterjesztés értelmében helyére Paluskáné Opauszki Ilona polgármesteri titkár kerül.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Ba Edit,** az Ügyrendi és Összeférhetetlenségi Bizottság tagja, **Pethő Attila,** a Pénzügyi Bizottság elnöke, **Filus Tibor,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 10 „igen” szavazattal az alábbi határozatot hozta:

**79/2023. sz. Képv. test. hat.**

A Kiskőrösi Települési Értéktár Bizottság Szervezeti és Működési Szabályzatának módosítása

**HATÁROZAT**

A Képviselő-testület

1. megválasztja a Kiskőrösi Települési Értéktár Bizottság tagjának Paluskáné Opauszki Ilonát (6200 Kiskőrös, Rákóczi utca 4. 1/6.).
2. Kiskőrösi Települési Értéktár Bizottság szervezeti és működési szabályzatát a határozat mellékletében foglaltak szerint jóváhagyja.

**Felelős:** polgármester

**Határidő:** azonnal

*Melléklet a 79/2023. sz. Képv. test. határozathoz*

**A KISKŐRÖSI TELEPÜLÉSI ÉRTÉKTÁR BIZOTTSÁG SZERVEZETI ÉS MŰKÖDÉSI SZABÁLYZATA**

Kiskőrös Város Önkormányzata a magyar nemzeti értékek és hungarikumok gondozásáról szóló 114/2013. (IV. 16.) Korm. rendelet 3. § (1) bekezdése alapján a Kiskőrösi Települési Értéktár Bizottság Szervezeti és Működési Szabályzatát (a továbbiakban: SZMSZ) a következők szerint állapítja meg:

**I.**

**ÁLTALÁNOS RENDELKEZÉSEK**

1. A Bizottság hivatalos megnevezése: Kiskőrösi Települési Értéktár Bizottság
2. A Bizottság székhelye: Kiskőrös, Petőfi Sándor tér 1.
3. A Bizottság postacíme: 6200 Kiskőrös, Petőfi Sándor tér 1.
4. A Bizottság létszáma: 5 fő
5. A Bizottság tagjainak névsorát az SZMSZ melléklete tartalmazza

**II.**

**A KISKŐRÖSI ÉRTÉKTÁR BIZOTTSÁG FELADAT- ÉS HATÁSKÖRE**

A Kiskőrösi Települési Értéktár Bizottság ( a továbbiakban: bizottság) feladat- és hatáskörét a magyar nemzeti értékekről és a hungarikumokról szóló 2012. évi XXX. törvény, valamint a magyar nemzeti értékek és hungarikumok gondozásáról szóló 114/2013. (IV. 16.) Kormányrendelet tartalmazza.

**III.**

**A BIZOTTSÁG MŰKÖDÉSE**

1. A bizottság a tevékenységét a magyar nemzeti értékekről és a hungarikumokról szóló 2012. évi XXX. törvény, valamint a magyar nemzeti értékek és hungarikumok gondozásáról szóló 114/2013. (IV. 16.) Korm. rendelet, és az e szabályzatban foglaltak szerint végzi.
2. A bizottság üléseit szükség szerint, de legalább évente kétszer tartja azzal, hogy a hozzá érkező – az értéktárba való felvételre irányuló - szabályszerű írásos javaslatokról 90 napon belül döntést kell hoznia, s a döntésről írásban értesítenie kell a javaslattevőt.
3. A bizottság félévente, legkésőbb a félévet követő hónap utolsó napjáig (január 31. és július 31.) beszámol tevékenységéről Kiskőrös Város Önkormányzata Képviselő-testületének.

**IV.**

1. A bizottság tagjai közül elnököt választ. Az elnöki tisztség megszűnése esetén a bizottság a soron következő ülésén elnököt választ.
2. A bizottság ülését az elnök hívja össze. Az elnök bizottsági tagságának megszűnése esetén, az ülést a bizottság legidősebb tagja hívja össze. A bizottság ülésére az írásbeli meghívót és az előterjesztéseket úgy kell megküldeni, hogy azokat a bizottság tagjai és az ülésre meghívottak az ülést megelőző 3. napon elektronikus úton megkaphassák. Indokolt esetben a bizottság telefonon is összehívható.
3. A napirendi témák előterjesztésének általános formája az írásbeli előterjesztés, de a napirend kivételes esetben szóban is előterjeszthető.
4. A bizottság elnökét - akadályoztatása esetén - a bizottság valamelyik, az elnök által felkért tagja helyettesíti.

**V.**

1. A bizottság határozatképességéhez a megválasztott bizottsági tagok több mint a felének a jelenléte szükséges. A határozatképességet a jelenléti ív alapján a bizottság elnöke állapítja meg.
2. Az ülés megnyitása, a határozatképesség megállapítása után az elnök javaslatot tesz a napirendre, melyet a bizottság határozattal fogad el.
3. A bizottság elnöke napirendi pontonként megnyitja, vezeti, összefoglalja és lezárja a vitát.
4. A bizottság elnöke napirendi pontonként szavazásra bocsátja a határozati javaslatokat.
5. A tanácskozás rendjének fenntartása érdekében a bizottság elnöke figyelmeztetheti azt a hozzászólót, aki eltér a tárgyalt témától. Eredménytelen figyelmeztetés esetén megvonja tőle a szót.

**VI.**

1. A bizottság tagja döntéshozatalkor igennel vagy nemmel szavazhat, illetve tartózkodhat a szavazástól.
2. A bizottság a határozatait nyílt szavazással (kézfelemeléssel), egyszerű többséggel hozza.
3. Azonos szavazat esetén az elnök szavazata dönt.

**VII.**

1. A bizottság döntéseit, állásfoglalásait, javaslatait, véleményét és észrevételeit határozat formájában hozza.
2. A határozatokat külön-külön, a naptári év elejétől kezdődően folyamatos sorszámmal és évszámmal kell ellátni feltüntetve a döntéshozatal hónapját, napját és a KÉBH (Kiskőrösi Értéktár Bizottsági Határozat) betűjelzést.
3. A bizottság az értéktárba felvett nemzeti érték adatait az értéktárba történő felvételt követő 8 napon belül közzéteszi a városi honlapon ([www.kiskoros.hu](http://www.kiskoros.hu)), valamint megküldi a Bács-Kiskun Megyei Értéktár Bizottságnak.

**VIII.**

1. A bizottsági ülésről jegyzőkönyvet kell készíteni, amelynek tartalmaznia kell:
   * az ülés időpontját és helyét,
   * a jelenlévők nevét,
   * a tárgyalt napirendi pontokat,
   * a tanácskozás lényegét,
   * a hozott határozatokat, melyekben rögzíteni kell a bizottság javaslatait, állásfoglalását, véleményét,
   * a szavazás számszerű eredményét és
   * a bizottság elnökének és a jegyzőkönyv vezetőjének aláírását.
2. A jegyzőkönyv mellékletét képezi:
   * a tárgyalt írásbeli előterjesztés,
   * az írásban benyújtott kiegészítés,
   * a jelenléti ív.

**IX.**

A bizottság működésének pénzügyi feltételeit Kiskőrös Város Önkormányzata biztosítja a Kiskőrösi Polgármesteri Hivatal éves költségvetésében. A bizottság működésének tárgyi és technikai feltételei a Kiskőrösi Polgármesteri Hivatalban biztosítottak. A szervezési, adminisztrációs feladatokat a Kiskőrösi Polgármesteri Hivatal intézményüzemeltetési referense látja el.

**X.**

**A BIZOTTSÁGI TAGOK JOGAI ÉS KÖTELEZETTSÉGEI**

1. A bizottsági tagok kötelesek a bizottság munkájában legjobb tudásuk, szakértelmük alapján aktívan részt venni, a bizottság üléséről való távolmaradást előre jelezni.
2. A bizottság tagjai tiszteletdíjban nem részesülnek.
3. A bizottság tagja tagságáról bármikor írásban lemondhat. Kiskőrös Város Önkormányzata Képviselő-testületének a tag lemondásától számított 90 napon belül új tagot kell választania.
4. A bizottsági tagság megszűnik:

* Kiskőrös Város Önkormányzata Képviselő-testületének visszahívásával,
* tagságról való lemondással,
* a tag halálával

**ZÁRÓ RENDELKEZÉSEK**

Jelen szabályzat 2023.06.21. napján lép hatályba, mellyel egyidejűleg a Kiskőrös Város Önkormányzata Képviselő-testülete a 2/2019. sz. Képv.-test. határozatával elfogadott 2023.06.09. napján kelt Szervezeti és Működési Szabályzata hatályát veszti.

Jelen Szervezeti és Működési Szabályzatot elfogadta: Kiskőrös Város Önkormányzata Képviselő-testülete a 75/2019. sz. Képv.-test. határozatával.

Kiskőrös, 2023. június 21.

**Domonyi László dr. Turán Csaba**

**polgármester jegyző**

**Melléklet a Kiskőrösi Települési Értéktár Bizottság szervezeti és működési szabályzatához**

**A Kiskőrösi Települési Értéktár Bizottság tagjai:**

* 1. Turán István (6200 Kiskőrös, Bánffy u. 60.)
  2. Kispálné Lucza Ilona (6200 Kiskőrös, Attila u. 4.)
  3. Szabó Márta (6200 Kiskőrös, Virág utca 20.)
  4. Turán Istvánné (6200 Kiskőrös, Szondi utca 1.)
  5. Paluskáné Opauszki Ilona (6200 Kiskőrös, Rákóczi Ferenc utca 4. 1/6.)

1. **napirend**

KISKŐRÖS VÁROS TELEPÜLÉSRENDEZÉSI TERVÉNEK (SZERKEZETI TERV) MÓDOSÍTÁSA TÁRGYALÁSOS ELJÁRÁS KERETÉBEN

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Vagyongazdálkodási referens I.

**Domonyi László polgármester** az előterjesztés szóbeli ismertetésére felkérte **Kutyifa Sándorné vagyongazdálkodási referenst.**

**Kutyifa Sándorné vagyongazdálkodási referens** elmondta, hogy a Képviselő-testület a 65/2022. számú határozatával a „Kiskőrösi Rónaszéki Fürdő” átfogó fejlesztésével érintett ingatlanokat kiemelt fejlesztési területté nyilvánította, erre tekintettel egyszerűsített eljárásban megindította a rendezési terv módosítását. A fejlesztéssel érintett ingatlanok egy területfelhasználási egységbe kerültek. A területfelhasználás módosításával új beépítésre szánt terület kijelölése történt, illetve a fejlesztési terület érinti az Országos Ökológiai Hálózat magterületét. A Kiskunsági Nemzeti Park Igazgatóság az Agrárminisztérium jóváhagyásával új magterületek kijelölését írta elő, valamint a kieső biológiai aktivitásérték pótlására, korlátozott használatú mezőgazdasági terület kijelölése történt. Ezen területfelhasználási módosítások kerültek átvezetésre a szerkezeti tervben.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Ba Edit,** az Ügyrendi és Összeférhetetlenségi Bizottság tagja, **Pethő Attila,** a Pénzügyi Bizottság elnöke, **Filus Tibor,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 10 „igen” szavazattal az alábbi határozatot hozta:

**80/2023. sz. Képv. test. hat.**

Kiskőrös város településrendezési tervének (szerkezeti terv) módosítása tárgyalásos eljárás keretében

**HATÁROZAT**

A Képviselő-testület a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII.15.) Korm. rendelet (a továbbiakban: Korm. rendelet) 68. § (1) bekezdés a) pontjának ba) alpontja alapján beruházás megvalósítása miatt kiemelt fejlesztési területté nyilvánított Kiskőrösi Rónaszéki Fürdő Kiskőrös 2724, 2723, 2712/12, 2725/4, 2725/5, 2725/6, 2725/2, 2725/3 és a 0559 hrsz-ú ingatlanokkal érintett területek módosításának eredményeképpen a hatályos Településszerkezeti Tervet a határozat 1. számú melléklete szerinti tervezési terület tartalmával, valamint a 2. számú melléklet szerinti településszerkezeti tervi leírással módosítja.

**Felelős:** polgármester

**Határidő:** azonnal, továbbításra 15 nap

*Mellékletek a jegyzőkönyvhöz csatolva.*

1. **napirend**

KISKŐRÖS VÁROS HELYI ÉPÍTÉSI SZABÁLYZATÁRÓL ÉS SZABÁLYOZÁSI TERVÉRŐL SZÓLÓ 18/2015. (IX.10.) ÖNKORMÁNYZATI RENDELET MÓDOSÍTÁSA

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Vagyongazdálkodási referens I.

**Domonyi László polgármester** az előterjesztés szóbeli ismertetésére felkérte **Kutyifa Sándorné vagyongazdálkodási referenst.**

**Kutyifa Sándorné vagyongazdálkodási referens** elmondta, hogy a helyi építési szabályzatról és szabályozási tervről szóló önkormányzati rendelet szintén a Rónaszéki Fürdő átfogó fejlesztéséhez kapcsolódó módosításokat tartalmazza, mely módosításokat a Bács-Kiskun Vármegyei Kormányhivatal Állami Főépítésze záróvéleményében jóváhagyott. A módosítással érintett ingatlanok egy területfelhasználási egységbe kerülnek. A különleges gyógyturisztikai és rekreációs terület felhasználására vonatkozó előírások mind beépíthetőségében, mind a területen elhelyezkedő építmények vonatkozásában módosítják a rendelet 36. §-át. A módosítással megszűnik a különleges terület- vásártér ás az üdülőházas üdülőterület és az azokra vonatkozó előírások, melyek a rendelet 1. számú melléklete szerinti belterületi szabályozási tervlap módosítását, a kieső ökológiai magterület pótlására és a biológiai egyensúly megtartására visszapótolt területek a 6. számú külterületi szabályozási tervlap módosítását tartalmazzák.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Ba Edit,** az Ügyrendi és Összeférhetetlenségi Bizottság tagja, **Pethő Attila,** a Pénzügyi Bizottság elnöke, **Filus Tibor,** a Kulturális, Turisztikai és Sport Bizottság elnöke bizottságaik nevében a rendelet-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a rendelet-tervezetet.

A Képviselő-testület 10 „igen” szavazattal az alábbi rendeletet alkotta:

**Kiskőrös Város Önkormányzata**

**Képviselő-testületének**

**13/2023. (VI. 22.) önkormányzati rendelete**

**Kiskőrös Város Helyi Építési Szabályzatáról és Szabályozási Tervéről szóló 18/2015. (IX.10.) önkormányzati rendelet módosításáról**

Kiskőrös Város Képviselő-testülete az épített környezet alakításáról és védelméről szóló 1997. évi LXXVIII. törvény 62. § (6) bekezdés 6. pontjában kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1. pontjában és az épített környezet alakításáról és védelméről szóló 1997. évi LXXVIII. törvény 6. § (1) bekezdésében meghatározott feladatkörében eljárva, a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) Korm. rendeletben biztosított jogkörében eljáró Bács-Kiskun Vármegyei Kormányhivatal Állami Főépítésze, Bács-Kiskun Vármegyei Kormányhivatal Környezetvédelmi és Természetvédelmi Főosztály, Kiskunsági Nemzeti Park Igazgatóság, Bács-Kiskun Vármegyei Katasztrófavédelmi Igazgatóság, Országos Vízügyi Főigazgatóság, Alsó-Duna-völgyi Vízügyi Igazgatóság, Bács-Kiskun Vármegyei Kormányhivatal Népegészségügyi Főosztály Népegészségügyi Osztály, ITM Léginavigációs és Repülőtéri Hatósági Főosztály, Honvédelmi Minisztérium Állami Légügyi Főosztály, Bács-Kiskun Vármegyei Kormányhivatal Kecskeméti Járási Hivatala, Közlekedési és Fogyasztóvédelmi Főosztály Útügyi Osztály, Bács-Kiskun Vármegyei Kormányhivatal Építésügyi és Örökségvédelmi Főosztály, Bács-Kiskun Vármegyei Kormányhivatal Földhivatali Főosztály, Bács-Kiskun Vármegyei Kormányhivatal Agrárügyi Főosztály Erdészeti Osztály, Honvédelmi Minisztérium Hatósági Hivatal, Szabályozott Tevékenységek Felügyeleti Hatósága, Bács-Kiskun Vármegyei Rendőr-főkapitányság, Nemzeti Média- és Hírközlési Hatóság Hivatala, Országos Atomenergia Hivatal, Budapest Főváros Kormányhivatala, Bács-Kiskun Vármegyei Önkormányzat, Akasztó, Dunatetétlen, Harta, Kaskantyú, Kecel, Soltvadkert, Szakmár, Tabdi Önkormányzata, valamint a partnerek véleményének kikérésével a következőket rendeli el:

**1. §**

A Kiskőrös Város Helyi Építési Szabályzatáról és Szabályozási Tervéről szóló 18/2015. (IX.10.) önkormányzati rendelet 36. §-a helyébe a következő rendelkezés lép:

**„36. §**

(1) A gyógyturisztikai és rekreációs különleges terület a szabályozási tervlapokon Kgy jellel szabályozott területfelhasználási egység, mely a gyógy- és termálvízhez kapcsolódó gyógyászati, turisztikai létesítmények, a városi rekreációs és sportolási létesítmények, valamint a strand és kemping létesítményei elhelyezésére szolgál.

(2) Az övezet telkei csak teljes közművesítettség esetén építhetők be.

(3) A Kgy-1.1 jelű gyógyturisztikai és rekreációs terület övezetében elhelyezhető épületek, építmények:

*a)* gyógyászati,

*b)* gyógyturisztikai,

*c)* sport, rekreáció, kulturális,

*d)* fürdőzéshez, strandoláshoz kapcsolódó,

*e)* kemping,

*f)* vendéglátó,

*g)* szállás jellegű,

*h)* kereskedelmi, szolgáltató,

*i)* megújuló energiaforrás és vízgazdálkodás műtárgyai

rendeltetést tartalmazhatnak.

(4) Az építési övezetben az egyes telkek kialakíthatóságának és beépíthetőségének paraméterei a következők:

*a)* övezeti jele: Kgy - 1.1

*b)* beépítési módja: SZ (szabadon álló)

*c)* legkisebb kialakítható területe: 5 000 m2

*d)* legnagyobb beépítettsége: 40 %

*e)* minimális zöldfelületi aránya: 40 %

*f)* épületek legnagyobb épületmagassága: 15,0 m.

(5) Az övezetben az OTÉK 1. sz. melléklete 86. pontja szerinti melléképítmények közül csak közműbecsatlakozási műtárgy, hulladéktartály-tároló, kerti építmény, zászlótartó oszlop helyezhető el.

(6) Az építési övezetben a terepszint alatti beépítés aránya legfeljebb 20% lehet.

(7) A Kis-Csukástó láp irányába 30 m széles zöldfelületként fenntartandó teleksáv biztosítandó, melynek szélessége 30%-os mértékben rugalmasan módosítható, az építési övezetben a sáv területnagyságának fenntartása mellett.”

**2. §**

(1) A HÉSZ 1. melléklete helyébe az 1. melléklet lép.

(2) A HÉSZ 6. melléklete helyébe a 2. melléklet lép.

**3. §**

Hatályát veszti a HÉSZ

*a)* 33. §-a,

*b)* 44. §-a.

**4. §**

Ez a rendelet a kihirdetését követő napon lép hatályba.

1. **napirend**

A 2023. ÉVI KÖLTSÉGVETÉS MÓDOSÍTÁSA

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Pénzügyi osztályvezető

**Domonyi László polgármester** az előterjesztés szóbeli ismertetésére felkérte **Molnár Éva pénzügyi osztályvezetőt.**

**Molnár Éva pénzügyi osztályvezető** elmondta, hogy az Óvoda napelemes rendszer kiépítéséhez közel 29 millió forintot nyert a város, a kiadási előirányzat már korábban megképzésre került a 7/4-es tartalékból, az előirányzatok kerültek rendezésre. A polgármester a céltartalékokból több feladatra csoportosított át, melyből kiemelendő az Ady Endre utca 7. ingatlan megvételére 30.000.000 Ft, Wattay Iskola és új Sportcsarnok udvar térkő burkolata kivitelezésére 24.395.509 Ft, a TOP-PLUSZ-1.1.3-21 Helyi és térségi turizmusfejlesztés pályázat előkészítési feladataira 15.000.000 Ft került átcsoportosításra. Szóbeli kiegészítésként elmondta, hogy a közüzemi kiadásokkal kapcsolatban történtek változások a kiküldött anyaghoz képest.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Ba Edit,** az Ügyrendi és Összeférhetetlenségi Bizottság tagja, **Pethő Attila,** a Pénzügyi Bizottság elnöke, **Filus Tibor,** a Kulturális, Turisztikai és Sport Bizottság elnöke bizottságaik nevében a rendelet-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a rendelet-tervezetet.

A Képviselő-testület 10 „igen” szavazattal az alábbi rendeletet alkotta:

**Kiskőrös Város Önkormányzata**

**Képviselő-testületének**

**14/2023. (VI. 22.) önkormányzati rendelete**

**Kiskőrös Város 2023. évi költségvetéséről szóló 2/2023. (II. 23.) önkormányzati rendelet módosításáról**

Kiskőrös Város Képviselő-testület az Alaptörvény 32 cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés a) és f) pontjaiban, a Magyarország helyi önkormányzatairól szóló 2011. évi CLXXXIX törvény 111. § (2)-(3) bekezdéseiben meghatározott feladatkörében eljárva, Kiskőrös Város Önkormányzata Képviselő-testületének az önkormányzat szervezeti és működési szabályzatáról szóló 24/2013. (XII.19.) önkormányzati rendelete 30. § (5) bekezdésének a) pontjában biztosított véleményezési jogkörben eljáró Ügyrendi és Összeférhetetlenségi Bizottság; Pénzügyi Bizottság; Kulturális, Turisztikai és Sport Bizottság; Társadalompolitikai Bizottság; Ipari, Mezőgazdasági és Klímapolitikai Bizottság véleményének kikérésével a következőket rendeli el:

**1. §**

A Kiskőrös Város 2023. évi költségvetéséről szóló 2/2023. (II. 23.) önkormányzati rendelet 3. § (1) bekezdése helyébe a következő rendelkezés lép:

„(1) A Képviselő-testület Kiskőrös Város 2023. évi költségvetésének

*a)* költségvetési kiadások főösszegét: 4.725.555.807 forintban

*b)* finanszírozási kiadásait: 4.628.050.003 forintban

*c)* költségvetési bevételi főösszegét: 3.247.396.547 forintban

*d)* finanszírozási bevételeit: 6.106.209.263 forintban

állapítja meg.”

**2. §**

A Kr. 6. § (2) bekezdése helyébe a következő rendelkezés lép:

„(2) A céltartalékok összege 69.853.735 forint jelen rendelet 7. mellékletében meghatározott célonkénti bontásban.”

**3. §**

A Kr. 13. § (6) bekezdése helyébe a következő rendelkezés lép:

„(6) Az Önkormányzat által irányított költségvetési szervek dologi kiadásai között tervezett közüzemi kiadások tervezettől történő elmaradása esetén, a szabad előirányzat átcsoportosításról a Képviselő-testület dönt, kivétel: a továbbszámlázott közüzemi kiadások, ebben az esetben a költségvetési szerv vezetője jogosult átcsoportosítani kizárólag a közvetített szolgáltatások rovatra.”

**4. §**

(1) A Kr. 1. melléklete helyébe az 1. melléklet lép.

(2) A Kr. 2. melléklete helyébe a 2. melléklet lép.

(3) A Kr. 3. melléklete helyébe a 3. melléklet lép.

(4) A Kr. 4. melléklete helyébe a 4. melléklet lép.

(5) A Kr. 5. melléklete helyébe az 5. melléklet lép.

(6) A Kr. 6. melléklete helyébe a 6. melléklet lép.

(7) A Kr. 7. melléklete helyébe a 7. melléklet lép.

(8) A Kr. 8. melléklete helyébe a 8. melléklet lép.

**5. §**

Hatályát veszti a Kr. 13. § (8) bekezdése.

**6. §**

Ez a rendelet a kihirdetését követő napon lép hatályba.

*Mellékletek a jegyzőkönyvhöz csatolva.*

1. **napirend**

A SZEMÉLYES GONDOSKODÁST NYÚJTÓ SZOCIÁLIS ÉS GYERMEKJÓLÉTI ELLÁTÁSOK TÉRÍTÉSI DÍJÁRÓL SZÓLÓ ÖNKORMÁNYZATI RENDELET MÓDOSÍTÁSA

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Közigazgatási osztályvezető

**Domonyi László polgármester** az előterjesztés szóbeli ismertetésére felkérte **Aszódiné Nedró Éva közigazgatási osztályvezetőt.**

**Aszódiné Nedró Éva közigazgatási osztályvezető** elmondta, hogy az Önkormányzat az Eatrend Kft-vel 2022. március 25. napján kötött koncessziós szerződés alapján biztosítja a gyermekek védelméről és a gyámügyi igazgatásról szóló törvény szerinti gyermekétkeztetést. A koncessziós szerződés VII./4. pontja alapján az Eatrend Kft. az egységárak változtatására vonatkozóan minden év május 31-ig jogosult javaslatot tenni a Központi Statisztikai Hivatal által közzétett munkahelyi- és diákétkeztetés tárgyévet megelőző évre vonatkozó fogyasztóiár-indexében kimutatható árváltozások mértékében. A KSH által közétett 2022. évre vonatkozó fogyasztói árindex mértéke munkahelyi- és diákétkeztetés esetén 17,3 %. A gyermekétkeztetés térítési díjáról szóló önkormányzati rendelet módosítása ennek megfelelően a gyermekétkeztetés intézményi térítési díjainak 17,3 %-os emelését tartalmazza 2023. szeptember 1. napjától.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Ba Edit,** az Ügyrendi és Összeférhetetlenségi Bizottság tagja, **Pethő Attila,** a Pénzügyi Bizottság elnöke, **Filus Tibor,** a Kulturális, Turisztikai és Sport Bizottság elnöke bizottságaik nevében a rendelet-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a rendelet-tervezetet.

A Képviselő-testület 10 „igen” szavazattal az alábbi rendeletet alkotta:

**Kiskőrös Város Önkormányzata**

**Képviselő-testületének**

**15/2023. (VI. 22.) önkormányzati rendelete**

**a személyes gondoskodást nyújtó szociális és gyermekjóléti ellátások térítési díjáról szóló 8/2015. (III.26.) önkormányzati rendelet módosításáról**

Kiskőrös Város Önkormányzatának Képviselő-testülete a szociális igazgatásról és szociális ellátásokról szóló 1993. évi III. törvény 92. § (1) bekezdés a) pontjában és 117/C. § (1) bekezdésében, a gyermekek védelméről és a gyámügyi igazgatásról szóló 1997. évi XXXI. törvény 29. § (1) bekezdésében kapott felhatalmazás alapján, Magyarország helyi önkormányzatairól szóló 2011. évi CLXXXIX törvény 13. § (1) bekezdés 8. és 8a. pontjaiban meghatározott feladatkörében eljárva a következőket rendeli el:

**1. §**

A személyes gondoskodást nyújtó szociális és gyermekjóléti ellátások térítési díjáról szóló 8/2015. (III.26.) önkormányzati rendelet (a továbbiakban: Tr.) Melléklete az 1. melléklet szerint módosul.

**2. §**

Ez a rendelet 2023. szeptember 1-jén lép hatályba.

*1. melléklet a 15/2023. (VI. 22.) önkormányzati rendelethez*

1. A Tr. Mellékletében foglalt táblázat B:3 mezője helyébe a következő mező lép:

„

|  | ***(B)*** |
| --- | --- |
| *(****3.****)* | 160,- Ft/fő/nap |

”

2. A Tr. Mellékletében foglalt táblázat B:4 mezője helyébe a következő mező lép:

„

|  | ***(B)*** |
| --- | --- |
| *(****4.****)* | 130,- Ft/fő/nap |

”

3. A Tr. Mellékletében foglalt táblázat B:5 mezője helyébe a következő mező lép:

„

|  | ***(B)*** |
| --- | --- |
| *(****5.****)* | 430,- Ft/fő/nap |

”

4. A Tr. Mellékletében foglalt táblázat B:6 mezője helyébe a következő mező lép:

„

|  | ***(B)*** |
| --- | --- |
| *(****6.****)* | 130,- Ft/fő/nap |

”

5. A Tr. Mellékletében foglalt táblázat B:9 mezője helyébe a következő mező lép:

„

|  | ***(B)*** |
| --- | --- |
| *(****9.****)* | 225,- Ft/fő/nap |

”

6. A Tr. Mellékletében foglalt táblázat B:10 mezője helyébe a következő mező lép:

„

|  | ***(B)*** |
| --- | --- |
| *(****10.****)* | 415,- Ft/fő/nap |

”

7. A Tr. Mellékletében foglalt táblázat B:11 mezője helyébe a következő mező lép:

„

|  | ***(B)*** |
| --- | --- |
| *(****11.****)* | 160,- Ft/fő/nap |

”

8. A Tr. Mellékletében foglalt táblázat B:13 mezője helyébe a következő mező lép:

„

|  | ***(B)*** |
| --- | --- |
| *(****13.****)* | 190,- Ft/fő/nap |

”

9. A Tr. Mellékletében foglalt táblázat B:14 mezője helyébe a következő mező lép:

„

|  | ***(B)*** |
| --- | --- |
| *(****14.****)* | 580,- Ft/fő/nap |

”

10. A Tr. Mellékletében foglalt táblázat B:15 mezője helyébe a következő mező lép:

„

|  | ***(B)*** |
| --- | --- |
| *(****15.****)* | 190,- Ft/fő/nap |

”

11. A Tr. Mellékletében foglalt táblázat B:17 mezője helyébe a következő mező lép:

„

|  | ***(B)*** |
| --- | --- |
| *(****17.****)* | 200,- Ft/fő/nap |

”

12. A Tr. Mellékletében foglalt táblázat B:18 mezője helyébe a következő mező lép:

„

|  | ***(B)*** |
| --- | --- |
| *(****18.****)* | 595,- Ft/fő/nap |

”

13. A Tr. Mellékletében foglalt táblázat B:19 mezője helyébe a következő mező lép:

„

|  | ***(B)*** |
| --- | --- |
| *(****19.****)* | 200,- Ft/fő/nap |

”

14. A Tr. Mellékletében foglalt táblázat B:21 mezője helyébe a következő mező lép:

„

|  | ***(B)*** |
| --- | --- |
| *(****21.****)* | 315,- Ft/fő/nap |

”

15. A Tr. Mellékletében foglalt táblázat B:22 mezője helyébe a következő mező lép:

„

|  | ***(B)*** |
| --- | --- |
| *(****22.****)* | 785,- Ft/fő/nap |

”

16. A Tr. Mellékletében foglalt táblázat B:23 mezője helyébe a következő mező lép:

„

|  | ***(B)*** |
| --- | --- |
| *(****23.****)* | 215,- Ft/fő/nap |

”

17. A Tr. Mellékletében foglalt táblázat B:25 mezője helyébe a következő mező lép:

„

|  | ***(B)*** |
| --- | --- |
| *(****25.****)* | 785,- Ft/fő/nap |

”

18. A Tr. Mellékletében foglalt táblázat B:27 mezője helyébe a következő mező lép:

„

|  | ***(B)*** |
| --- | --- |
| *(****27.****)* | 350,- Ft/fő/nap |

”

19. A Tr. Mellékletében foglalt táblázat B:28 mezője helyébe a következő mező lép:

„

|  | ***(B)*** |
| --- | --- |
| *(****28.****)* | 785,- Ft/fő/nap |

”

20. A Tr. Mellékletében foglalt táblázat B:29 mezője helyébe a következő mező lép:

„

|  | ***(B)*** |
| --- | --- |
| *(****29.****)* | 350,- Ft/fő/nap |

”

1. **napirend**

HÁZIORVOSI, FOGORVOSI FELADATOK TERÜLETI ELLÁTÁSI KÖTELEZETTSÉGGEL TÖRTÉNŐ BIZTOSÍTÁSÁRA KÖTÖTT FELADAT-ELLÁTÁSI SZERZŐDÉSEK FELÜLVIZSGÁLATA, MÓDOSÍTÁSA

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Közigazgatási osztályvezető

**Domonyi László polgármester** az előterjesztés szóbeli ismertetésére felkérte **Aszódiné Nedró Éva közigazgatási osztályvezetőt.**

**Aszódiné Nedró Éva közigazgatási osztályvezető** elmondta, hogy a háziorvosi, házi gyermekorvosi ellátást és a fogorvosi alapellátást. Az Önkormányzat 6 felnőtt háziorvossal, 3 házi gyermekorvossal, 1 felnőtt fogorvossal és 2 gyermek fogorvossal kötött feladat-ellátási szerződést. A szerződések módosítását jogszabályváltozás indokolja, mely szerint körzetmódosítás miatt bekövetkezett, az orvost ért kár esetén már nem az Önkormányzat tartozik kártalanítási kötelezettséggel, hanem az adott körzet megállapításáért felelős szerv, vagyis az Országos Kórházi Főigazgatóság. Rendelési idő változása miatt is módosítani kell ezen túl három szerződést, illetve a szerződések mellékletében fel kell tüntetni a feladat-ellátásban közreműködő egészségügyi szakdolgozók nevét és működési nyilvántartási számát.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Ba Edit,** az Ügyrendi és Összeférhetetlenségi Bizottság tagja, **Pethő Attila,** a Pénzügyi Bizottság elnöke, **Filus Tibor,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 10 „igen” szavazattal az alábbi határozatot hozta:

**81/2023. sz. Képv. test. hat.**

Háziorvosi, fogorvosi feladatok területi ellátási kötelezettséggel történő biztosítására kötött feladat-ellátási szerződések felülvizsgálata, módosítása

**HATÁROZAT**

A Képviselő-testület

1. egyetért azzal, hogy Kiskőrös Város Önkormányzata és dr. Gyetvai Csaba József egyéni vállalkozó, háziorvos (egyéni vállalkozói nyilvántartási száma: 6039908, egészségügyi tevékenység során használt név: dr. Gyetvai Csaba, működési nyilvántartási száma: 30631, székhelye: 6200 Kiskőrös, Petőfi Sándor utca 14.) Kiskőrös város 1. számú felnőtt háziorvosi körzet területi ellátási kötelezettséggel történő működtetésére a határozat 1. melléklete szerint feladat-ellátási szerződést köt.
2. egyetért azzal, hogy Kiskőrös Város Önkormányzata és a ’D és R’ Háziorvosi és Szolgáltató Betéti Társaság (székhelye: 6200 Kiskőrös, Radnóti Miklós utca 5. cégjegyzékszám: 03 06 106373) Kiskőrös város 3. számú felnőtt háziorvosi körzet területi ellátási kötelezettséggel történő működtetésére a határozat 2. melléklete szerint feladat-ellátási szerződést köt.
3. egyetért azzal, hogy Kiskőrös Város Önkormányzata és a „Dr. Tüske és Társa” Egészségügyi, Szolgáltató Betéti Társaság (székhelye: 6200 Kiskőrös, Vattay János utca 14. cégjegyzékszám: 03 06 106710) Kiskőrös város 4. számú felnőtt háziorvosi körzet területi ellátási kötelezettséggel történő működtetésére a határozat 3. melléklete szerint feladat-ellátási szerződést köt.
4. egyetért azzal, hogy Kiskőrös Város Önkormányzata és a Dr. Dulai és Társai Egészségügyi Szolgáltató Korlátolt Felelősségű Társaság (székhelye: 6200 Kiskőrös, Dr.Staud Lajos utca 27. cégjegyzékszám: 03 09 115604) Kiskőrös város 5. számú felnőtt háziorvosi körzet területi ellátási kötelezettséggel történő működtetésére a határozat 4. melléklete szerint feladat-ellátási szerződést köt.
5. egyetért azzal, hogy Kiskőrös Város Önkormányzata és a MIDODENT Szolgáltató és Kereskedelmi Korlátolt Felelősségű Társaság (székhelye: 6200 Kiskőrös, Bacsó Béla utca 2. cégjegyzékszám: 03 09 123264) Kiskőrös város 2. számú gyermek fogorvosi körzet területi ellátási kötelezettséggel történő működtetésére a határozat 5. melléklete szerint feladat-ellátási szerződést köt.
6. felhatalmazza a polgármestert a határozat 1.-5. mellékletét képező feladat-ellátási szerződés aláírására.
7. egyetért azzal, hogy Kiskőrös város 1. számú házi gyermekorvosi körzet területi ellátási kötelezettséggel történő működtetésére Kiskőrös Város Önkormányzata és a Futó és Társa Egészségszolgáltató és Kereskedelmi Korlátolt Felelősségű Társaság (székhelye: 6400 Kiskunhalas, Gyöngyvirág utca 14. cégjegyzékszám: 03 09 113238) között létrejött 7217-4/2021. számú feladat-ellátási szerződés a határozat 6. melléklete szerint módosításra kerül.
8. egyetért azzal, hogy Kiskőrös város 2. számú házi gyermekorvosi körzet területi ellátási kötelezettséggel történő működtetésére Kiskőrös Város Önkormányzata és a HU-DO Orvosi Szolgáltató Betéti Társaság (székhelye: 6200 Kiskőrös, Katona József utca 16. cégjegyzékszám: 03 06 106674) között létrejött 7373-10/2021. számú feladat-ellátási szerződés a határozat 7. melléklete szerint módosításra kerül.
9. egyetért azzal, hogy Kiskőrös város 3. számú házi gyermekorvosi körzet területi ellátási kötelezettséggel történő működtetésére Kiskőrös Város Önkormányzata és Borbényi Antalné egyéni vállalkozó, házi gyermekorvos (egyéni vállalkozói nyilvántartási száma: 4999972, egészségügyi tevékenység során használt név: dr. Ginál Judit, működési nyilvántartási száma: 24965, székhelye: 6200 Kiskőrös, Március 15. utca 12.) között létrejött 12409-4/2022. számú feladat-ellátási szerződés a határozat 8. melléklete szerint módosításra kerül.
10. egyetért azzal, hogy Kiskőrös város 2. számú felnőtt háziorvosi körzet területi ellátási kötelezettséggel történő működtetésére Kiskőrös Város Önkormányzata és a Juniper-Med Egészségügyi Szolgáltató Korlátolt Felelősségű Társaság (székhelye: 6200 Kiskőrös, Petőfi Sándor út 14. cégjegyzékszám: 03 09 132110) között létrejött 4961-13/2018. számú feladat-ellátási szerződés a határozat 9. melléklete szerint módosításra kerül.
11. egyetért azzal, hogy Kiskőrös város 6. számú felnőtt háziorvosi körzet területi ellátási kötelezettséggel történő működtetésére Kiskőrös Város Önkormányzata és a Brenner Med Korlátolt Felelősségű Társaság (székhelye: 6200 Kiskőrös, Esze Tamás utca 30. cégjegyzékszám: 03 09 132792) között létrejött 10924-10/2019. számú feladat-ellátási szerződés a határozat 10. melléklete szerint módosításra kerül.
12. egyetért azzal, hogy Kiskőrös város 1. számú gyermek fogorvosi körzet területi ellátási kötelezettséggel történő működtetésére Kiskőrös Város Önkormányzata és a Junior Dent Egészségügyi Korlátolt Felelősségű Társaság (székhelye: 6200 Kiskőrös, Kölcsey Ferenc utca 1. cégjegyzékszám: 03 09 134116) között létrejött 15519-5/2020. számú feladat-ellátási szerződés a határozat 11. melléklete szerint módosításra kerül.
13. egyetért azzal, hogy Kiskőrös város 1. számú felnőtt fogorvosi körzet területi ellátási kötelezettséggel történő működtetésére Kiskőrös Város Önkormányzata és dr. Herczeg László egyéni vállalkozó, fogszakorvos (székhelye: 6200 Kiskőrös, Árpád utca 8. egyéni vállalkozói nyilvántartási száma: 5757001, működési nyilvántartási száma: 51532 ) között létrejött 2118-6/2021. számú feladat-ellátási szerződés a határozat 12. melléklete szerint módosításra kerül.
14. felhatalmazza a polgármestert a határozat 6-12. mellékletét képező feladat-ellátási szerződés módosítások és a módosításokkal egységes szerkezetbe foglalt feladat-ellátási szerződések aláírására.

**Felelős:** polgármester

**Határidő:** 2023. július 20.

*Mellékletek a jegyzőkönyvhöz csatolva.*

1. **napirend**

A 2023/2024-ES ÓVODAI NEVELÉSI ÉVBEN INDÍTHATÓ ÓVODAI CSOPORTOK SZÁMÁNAK MEGHATÁROZÁSA

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Pályázati és fejlesztési csoportvezető

**Domonyi László polgármester** az előterjesztés szóbeli ismertetésére felkérte **dr. Nagy Gabriella aljegyzőt.**

**Dr. Nagy Gabriella aljegyző** elmondta, hogy a nemzeti köznevelésről szóló törvény értelmében a fenntartó meghatározza az adott nevelési évben indítható óvodai csoportok számát, az adott tanítási évben az iskolában indítható osztályok, a kollégiumban szervezhető csoportok számát. Jelen előterjesztésben a Kiskőrösi Óvodákban 2023/2024-es óvodai nevelési tanévben indítható óvodai csoportok számáról dönt a testület. Az intézményvezető tájékoztatása szerint az intézményben 16 csoport indítható. A csoportlétszámok tagintézményenként: Szűcsi Óvodában 3 csoport, Batthyány Óvodában 6 csoport, Kőrisfa Óvodában 6 csoport, Erdőteleki Óvodában 1 csoport.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Ba Edit,** az Ügyrendi és Összeférhetetlenségi Bizottság tagja, **Pethő Attila,** a Pénzügyi Bizottság elnöke, **Filus Tibor,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

**Csatlós Erzsébet intézményvezető** nem kívánt szóbeli kiegészítést tenni.

**Domonyi László polgármester** köszönetet mondott és sikeres nevelési évet kívánt.

További kérdés, hozzászólás nem volt, a polgármester szavazásra bocsátotta a határozat-tervezetet.

A Képviselő-testület 10 „igen” szavazattal az alábbi határozatot hozta:

**82/2023. sz. Képv. test. hat.**

A 2023/2024-es óvodai nevelési évben indítható óvodai csoportok számának meghatározása

**HATÁROZAT**

A Képviselő-testület a nemzeti köznevelésről szóló 2011. évi CXC. törvény 83. § (2) bekezdés d) pontja alapján a Kiskőrösi Óvodák 4 tagóvodájában (Kőrisfa Utcai Tagóvoda, Batthyány Utcai Tagóvoda, Erdőtelki Tagóvoda, Szücsi Tagóvoda) a 2022/2023-as óvodai nevelési évben 16 óvodai csoport indítását határozza meg.

**Felelős:** polgármester

**Határidő:** azonnal

*Melléklet a jegyzőkönyvhöz csatolva.*

1. **napirend**

„Rónaszéki Fürdő - előkészítési szakasz” tárgyú közbeszerzési eljárást LEZÁRÓ DÖNTÉS

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Pályázati és fejlesztési csoportvezető

**Domonyi László polgármester** az előterjesztés szóbeli ismertetésére felkérte **dr. Nagy Gabriella aljegyzőt.**

**Dr. Nagy Gabriella aljegyző** elmondta, hogy a Képviselő-testület az 5/2023. számú határozatával döntött az eljárás megindításáról a „Rónaszéki Fürdő-előkészítési szakasz” tárgyú közbeszerzési eljárásban. Tekintettel arra, hogy az eljárás az Európai Uniós eljárásrend szerint került lefolytatásra, a Képviselő-testületnek kell dönteni az eljárás megindításáról és annak lezárásáról is. Az ajánlattételi határidő lejártát követően a bíráló bizottság megállapította, hogy az eljárás eredményes volt és nyertes ajánlattevőnek az ARKER Stúdió Építésziroda Tervező és Tanácsadó Kft-t javasolja.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Ba Edit,** az Ügyrendi és Összeférhetetlenségi Bizottság tagja, **Pethő Attila,** a Pénzügyi Bizottság elnöke, **Filus Tibor,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

**Dr. Turán Csaba jegyző** elmondta, hogy a közbeszerzési törvény vonatkozó rendelkezései és Kiskőrös Város Önkormányzata Közbeszerzési Szabályzata alapján amennyiben a testület hozza az eljárást lezáró döntést, úgy név szerinti szavazás elrendelése szükséges.

További kérdés, hozzászólás nem volt, a polgármester szavazásra bocsátotta a határozat-tervezetet.

**Dr. Turán Csaba jegyző** felolvasta a képviselők nevét, akik igen/nem/tartózkodom válasszal szavaztak az előterjesztés elfogadásáról.

A Képviselő-testület 10 „igen” szavazattal az alábbi határozatot hozta:

**83/2023. sz. Képv. test. hat.**

„Rónaszéki Fürdő - előkészítési szakasz” tárgyú közbeszerzési eljárást lezáró döntés

**HATÁROZAT**

Kiskőrös Város Képviselő-testülete

1. a Kiskőrös Város Önkormányzata, mint Ajánlatkérő által indított „Rónaszéki Fürdő - előkészítési szakasz” (EKR azonosító: EKR000512642023) tárgyú eljárást eredményesnek, az eljárás nyertesének az ARKER Stúdió Építésziroda Tervező és Tanácsadó Kft-t nyilvánítja.
2. a határozat mellékletét képező – döntés az eljárás eredményéről című dokumentum aláírásával - felkéri az eljárás felelős akkreditált közbeszerzési szaktanácsadóját a fentieknek megfelelő tartalmú összegezés megküldésére.
3. felhatalmazza a Polgármestert, hogy a közbeszerzésekről szóló 2015. évi CXLIII. törvény és Kiskőrös Város Önkormányzata Közbeszerzési Szabályzata alapján az eljárást lezárja és a szükséges intézkedéseket megtegye.
4. felhatalmazza a Polgármestert, az eljárással kapcsolatosan valamennyi dokumentum, szerződés aláírására.

**Felelős:** polgármester

**Határidő:** azonnal

*Melléklet a 83/2023. sz. Képv. test. határozathoz*

***Rónaszéki Fürdő - előkészítési szakasz***

***EKR000512642023***

**DÖNTÉS AZ ELJÁRÁS EREDMÉNYÉRŐL**

Kiskőrös Város Önkormányzata**,** mint Ajánlatkérő által indított

**„*Rónaszéki Fürdő - előkészítési szakasz*”**

**(EKR azonosító: EKR000512642023)** tárgyú közbeszerzési eljárásban

Ajánlatkérő képviselő-testületének tagjai, mint a közbeszerzési eljárás döntéshozói a bírálóbizottság javaslatai alapján az alábbi döntéseket hozzák:

* **Az alábbi értékelési sorrendet állapítjuk meg:**

**1.** **ARKER Stúdió Építésziroda Tervező és Tanácsadó Kft. (1000 pont)**

**2. TSPC Technical Supervision and Planning Consulting Hungary Kft. és TSPC Mérnökiroda Kft. közös ajánlattevők (633,53 pont)**

* **Az eljárást eredményesnek nyilvánítjuk.**
* **Az ARKER Stúdió Építésziroda Tervező és Tanácsadó Kft. ajánlattevő ajánlatát érvényesnek nyilvánítjuk, tekintettel arra, hogy az ajánlat mindenben megfelel a felhívásnak, a közbeszerzési dokumentumoknak és a vonatkozó jogszabályi rendelkezéseknek.**
* **Figyelemmel a Kbt. 81. § (5) bekezdésére a TSPC Technical Supervision and Planning Consulting Hungary Kft. és TSPC Mérnökiroda Kft. közös ajánlattevők ajánlatát a bírálat során figyelmen kívül hagyja Ajánlatkérő, tekintettel arra, hogy Ajánlatkérő a felhívásban előírta, hogy a Kbt. 81. § (5) bekezdése szerint csak a legjobb ár-érték arányú ajánlatot bírálja el.**
* **Az ARKER Stúdió Építésziroda Tervező és Tanácsadó Kft. ajánlattevőt az eljárás nyerteseként hirdetjük ki, tekintettel arra, hogy ajánlata érvényes és a legjobb ár-érték arányú. Ajánlattevő ajánlati ára: nettó 345.678.900, - Ft.**
* **A feltétellel hatályba lépő tervezési szerződést az ARKER Stúdió Építésziroda Tervező és Tanácsadó Kft. ajánlattevővel rendeljük megkötni.**

**A szerződés megkötése és hatályba lépése vonatkozásában előírt szerződéses rendelkezés:**

***Ajánlatkérő a Kbt. 53. § (6) bekezdés alapján feltételes közbeszerzési eljárást indított, a közbeszerzési eljárás eredményeképpen megkötendő tervezési szerződés 9.12. pontja szerint: „Felek a Szerződés hatálybalépését feltételhez kötik: A Szerződés hatálybalépésének feltétele, hogy a támogatásra irányuló igény az igényelt összegben elfogadásra, míg a Támogatói Okirat kiállításra kerül. Ennek tényéről Megrendelő haladéktalanul, de legkésőbb tudomásra jutásától számított három munkanapon belül a Kivitelezőt írásban tájékoztatja azzal, hogy a tájékoztatás napját követő 5. munkanap a megkötött Szerződés hatályba lépése napjának minősül. Amennyiben a szerződés megkötését követőn 12 hónapon belül a Szerződés nem lép hatályba, a Szerződés egyéb jogcselekmények nélkül megszűnik.”***

Felkérjük az eljárás felelős akkreditált közbeszerzési szaktanácsadóját a fentieknek megfelelő tartalmú összegezés megküldésére.

Kiskőrös, 2023. június „21.”

|  |  |  |
| --- | --- | --- |
|  | ……………………………..  Domonyi László  polgármester |  |
| …………………………….  Szedmák Tamás  alpolgármester |  | ……………………………..  Filus Tibor  képviselő |
| ………………………………  Horváth János Endre  képviselő |  | ……………………………..  Kudron Tamás  képviselő |
| ………………………………  Ba Edit  képviselő |  | ……………………………..  Nikléczi Gábor  képviselő |
| ………………………………  Pethő Attila  képviselő |  | ……………………………..  Pohankovics András  képviselő |
| ………………………………  Szlovák Pál  képviselő |  | ……………………………..  Ungvári Ferenc  képviselő |
| ………………………………  Gmoser István  képviselő |  |  |

1. **napirend**

ROBOTKAMERA RENDSZER KIÉPÍTÉSE a VÁROSHÁZA DÍSZTERMÉBEN

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Aljegyző

**Domonyi László polgármester** az előterjesztés szóbeli ismertetésére felkérte **dr. Nagy Gabriella aljegyzőt.**

**Dr. Nagy Gabriella aljegyző** elmondta, hogy Kiskőrös Város Önkormányzata évtizedek óta élőben közvetíti a Képviselő-testület rendes üléseit. A helyi televízió szolgáltatásának igénybevételével történik az ülés felvétele és sugárzása. A Képviselő-testület működését a Globomax Zrt. által forgalmazott hangosítási, szavazó és hangrögzítő rendszere segíti. Lehetőség nyílt arra, hogy ez a rendszer egy hozzá kompatibilis robotkamera rendszerrel is kiegészüljön. A Városháza Dísztermében ülések felvétele a robotkamerás rendszerrel történne meg. Ez a megoldás előnyösebbé tenné a humánerőforrás kihasználást, hatékonyabb lenne a munkaerő felhasználása. A díszterembe megrendezésre kerülő rendezvényekről, eseményekről gyors és egyszerű módszerrel készülhetne megfelelő minőségű kép- és hangfelvétel. Az indikatív ajánlat megérkezett, az eljárás beszerzése a testület döntését követően a polgármester hatáskörébe tartozik az Kiskőrös Város Önkormányzata Beszerzési Szabályzata szerint. Szóbeli kiegészítésként elmondta, hogy a kiküldött anyaghoz képest a kamerák számában változás történt, 3 db kamera helyett 4 db kamera szükséges.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Ba Edit,** az Ügyrendi és Összeférhetetlenségi Bizottság tagja, **Pethő Attila,** a Pénzügyi Bizottság elnöke, **Filus Tibor,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 10 „igen” szavazattal az alábbi határozatot hozta:

**84/2023. sz. Képv. test. hat.**

Robotkamera rendszer kiépítése a Városháza Dísztermében

**HATÁROZAT**

Kiskőrös Város Képviselő-testülete

1. egyetért a Városháza Dísztermében kiépítésre kerülő kamerarendszer beszerzésével, amelynek becsült értéke 6.363.930, -Ft +ÁFA.
2. felhatalmazza a Polgármestert, hogy az 1. pontban foglaltak megvalósítása érdekében Kiskőrös Város Önkormányzata Beszerzési Szabályzatában foglaltak szerint eljárást lefolytassa és a nyertes ajánlattevővel a vállalkozási szerződést megkösse.
3. felkéri a Polgármestert, hogy a Város 2023. évi költségvetéséről szóló rendeletének soron következő módosítását a fentiek figyelembevételével terjessze elő.

**Felelős:** polgármester

**Határidő:** azonnal

1. **napirend**

A VÉDŐNŐI FELADATELLÁTÁSSAL KAPCSOLATOS DÖNTÉS

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Vagyongazdálkodási referens I.

**Domonyi László polgármester** az előterjesztés szóbeli ismertetésére felkérte **Kutyifa Sándorné vagyongazdálkodási referenst.**

**Kutyifa Sándorné vagyongazdálkodási referens** elmondta, hogy az egészségügyi alapellátásról szóló törvény rendelkezése szerint a védőnői feladatellátás, illetve ezen munkakörben foglalkoztatott személyek munkáltatói jogait 2023. július 1-től a területileg illetékes vármegyei egészségügyi intézmény gyakorolja. A védőnői feladatellátás jelenleg az Egészségügyi, Gyermekjóléti és Szociális Intézmény intézményi keretein belül valósul meg, a Kiskőrös, Kossuth L. út 6. szám alatti szakorvosi rendelőintézet épületében, összesen 93,29 m2 területrészen. A jogszabály értelmében a települési önkormányzat 2023. július 1. napjával biztosítja az állam számára a 2023. június 30. napján a védőnői feladatellátást szolgáló ingó és ingatlan vagyon ingyenes használatát. Az iskolai védőnői feladatellátás és az ellátást végző személy 2023. július 1. napját követően is marad az önkormányzat feladatkörében. Az Önkormányzat térítésmentesen a Bács-Kiskun Vármegyei Oktatókórház használatába adja a védőnők által használt Kossuth L. út 6. szám alatti épületrészt, berendezéseivel és a védőnői feladatellátáshoz használt eszközöket.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Ba Edit,** az Ügyrendi és Összeférhetetlenségi Bizottság tagja, **Pethő Attila,** a Pénzügyi Bizottság elnöke, **Filus Tibor,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 10 „igen” szavazattal az alábbi határozatot hozta:

**85/2023. sz. Képv. test. hat.**

A védőnői feladatellátással kapcsolatos döntés

**HATÁROZAT**

A Képviselő-testület

1. egyetért azzal, hogy Kiskőrös Város Önkormányzata, 2023. július 01. napjával a határozat 1. számú melléklete szerinti ingatlan és 2. számú melléklete szerinti ingó vagyonát a Bács-Kiskun Vármegyei Oktatókórház ingyenes használatába adja.
2. felhatalmazza a polgármestert, hogy a határozat 1. számú melléklete szerinti ingyenes ingatlanhasználati szerződést aláírja, valamint a védőnői feladatellátás Magyar Állam részére történő átadásával összefüggő jognyilatkozatokat megtegye.

**Felelős:** polgármester

**Határidő:** értelemszerűen

*Mellékletek a jegyzőkönyvhöz csatolva.*

1. **napirend**

KISKŐRÖS VÁROS ÖNKORMÁNYZATÁNAK KÖZÉP- ÉS HOSSZÚTÁVÚ VAGYONGAZDÁLKODÁSI TERVE

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Vagyongazdálkodási referens I.

**Domonyi László polgármester** az előterjesztés szóbeli ismertetésére felkérte **Kutyifa Sándorné vagyongazdálkodási referenst.**

**Kutyifa Sándorné vagyongazdálkodási referens** elmondta, hogy a nemzeti vagyonról szóló törvény előírja, hogy a helyi önkormányzatok vagyongazdálkodásának kiszámíthatósága és tervszerűsége érdekében az önkormányzatoknak közép- és hosszú távú vagyongazdálkodási tervet kell készíteniük. Az önkormányzat vagyonrendelete szerint 1 évre szóló középtávú vagyongazdálkodási tervet készít, mely a vagyonkimutatásnak megfelelő szerkezetben tartalmazza a középtávú terv időszakának első és utolsó napján várható vagyoni adatokat. Az 5 évre szóló hosszútávú vagyongazdálkodási tervnek a közfeladatok ellátását biztosító vagyont, valamint a tervidőszakra tervezett, célszerűségi és hatékonysági szempontoknak megfelelő vagyonváltozást kell tartalmaznia, figyelembe véve a nemzeti vagyon megőrzése és védelme, valamint a nemzeti vagyonnal való felelős gazdálkodás szerinti alapelveket. A hosszú távú vagyongazdálkodási tervnek az önkormányzat gazdasági programjával összhangban kell elkészíteni. A közép- és hosszútávú vagyongazdálkodási terv elkészítése során figyelembe kellett venni az önkormányzati gazdálkodás elkövetkezendő időszakában tervezett változásait, amelyek a vagyon használatára, hasznosítására, illetve a vagyon elidegenítésére és gyarapítására (adásvétel, beruházások, fejlesztések) egyaránt vonatkoznak.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Ba Edit,** az Ügyrendi és Összeférhetetlenségi Bizottság tagja, **Pethő Attila,** a Pénzügyi Bizottság elnöke, **Filus Tibor,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

**Domonyi László polgármester** kiemelte, hogy Kiskőrös város pénzre átfordított vagyoni értéke 16.743.349.259 Ft.

További kérdés, hozzászólás nem volt, a polgármester szavazásra bocsátotta a határozat-tervezetet.

A Képviselő-testület 10 „igen” szavazattal az alábbi határozatot hozta:

**86/2023. sz. Képv. test. hat.**

Kiskőrös Város Önkormányzatának közép- és hosszútávú vagyongazdálkodási terve

**HATÁROZAT**

Kiskőrös Város Képviselő-testülete **-** az önkormányzati vagyonról, a vagyon hasznosításáról szóló 26/2012. (XII.19.) önk. rendelet 32. §-ában foglaltak szerint – az önkormányzat közép- és hosszútávú vagyongazdálkodási tervét a határozat 1. számú és 2. számú mellékletében foglaltak szerint elfogadja.

**Felelős:** polgármester

**Határidő:** értelemszerűen

*Mellékletek a jegyzőkönyvhöz csatolva.*

1. **napirend**

A 357 HRSZ-ON NYILVÁNTARTOTT, KIVETT BEÉPÍTETLEN TERÜLET RENDELTETÉSŰ INGATLAN ÉRTÉKESÍTÉSE ANTI ZOLTÁN RÉSZÉRE

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Vagyongazdálkodási referens I.

**Domonyi László polgármester** az előterjesztés szóbeli ismertetésére felkérte **Kutyifa Sándorné vagyongazdálkodási referenst.**

**Kutyifa Sándorné vagyongazdálkodási referens** elmondta, hogy Anti Zoltán kiskőrösi lakos vételi szándéknyilatkozatot nyújtott be, az Önkormányzat kizárólagos tulajdonában lévő 357 hrsz-on nyilvántartott, természetben a Kassai utca végén található, kivett beépítetlen terület rendeltetésű, 2193 m2 alapterületű ingatlan megvásárlása érdekében. Az ingatlan ingatlanforgalmi értéke 550.000,- Ft. Az ingatlan az Önkormányzat forgalomképes üzleti vagyona, közfeladat ellátását nem szolgálja. Az önkormányzati vagyonról, a vagyon hasznosításáról szóló rendelet alapján az értékesítésre történő kijelölésről a polgármester, a tulajdonjog átruházás szerződésben foglalt feltételeinek elfogadásáról a Képviselő-testület dönt.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Ba Edit,** az Ügyrendi és Összeférhetetlenségi Bizottság tagja, **Pethő Attila,** a Pénzügyi Bizottság elnöke, **Filus Tibor,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 10 „igen” szavazattal az alábbi határozatot hozta:

**87/2023. sz. Képv. test. hat.**

A 357 hrsz-on nyilvántartott, kivett beépítetlen terület rendeltetésű ingatlan értékesítése Anti Zoltán részére

**HATÁROZAT**

A Képviselő-testület

1. hozzájárul Kiskőrös Város Önkormányzata forgalomképes üzleti vagyonát képező Kiskőrös 357 hrsz-on nyilvántartott, természetben Kiskőrös, Kassai utca végén található, 2193 m2 alapterületű, kivett beépítetlen terület rendeltetésű ingatlan adásvétel útján történő értékesítéséhez 550.000,-Ft vételárért Anti Zoltán részére.
2. felhatalmazza a polgármestert az adásvételi szerződés aláírására, az ahhoz kapcsolódó egyéb jognyilatkozatok megtételére és a tulajdonjog ingatlan-nyilvántartásban történő átjegyeztetésére.

**Felelős:** polgármester

**Határidő:** azonnal

*Melléklet a 87/2023. sz. Képv. test. határozathoz*

**Adásvételi szerződés**

Amely létrejött, egyrészről

**Kiskőrös Város Önkormányzata** (székhely: 6200 Kiskőrös, Petőfi Sándor tér 1., KSH szám: 15724784-8411-321-03, törzskönyvi azonosító szám: 724782, adószám: 15724784-2-03, képv.: Domonyi László Mihály polgármester), mint **Eladó** – továbbiakban, mint Eladó – másrészt

**Anti Zoltán** (szn.: , szül.:., an.:, lakik:., szem.az.:, adóazonosító jel:), mint **Vevő** – továbbiakban, mint Vevő –között a mai napon az alábbi feltételekkel:

**I. Szerződés tárgya**

1./ Eladó kizárólagos tulajdonát képezi a **Kiskőrös, belterület 357 hrsz.** alatt felvett, kivett beépítetlen terület megjelölésű, 2193 m2 összterületű ingatlan – továbbiakban **Ingatlan.**

2./ Eladó eladja, vevő pedig megvásárolja az **Ingatlant** 1/1 tulajdoni arányban.

3./ Eladó a tulajdonjogát e-hiteles tulajdoni lap másolattal igazolja, egyúttal szavatolja, hogy az **Ingatlan** a jelen fejezetben írtakon felül per-, igény és tehermentes. Felek rögzítik, hogy eladó az **Ingatlant** 2021.05.11. napján bérbe adta Anti Gyula (., szül.: ) részére. Eladó nyilatkozik, hogy az Anti Gyulával kötött ingatlanhasználati szerződést a mai nappal közös megegyezéssel megszüntették, egyúttal kijelentették, hogy a hivatkozott szerződéssel kapcsolatban egymással szemben a feleknek semmilyen jogcímen további követelése nincsen.

**II. Fizetési feltételek**

1./ Felek rögzítik, hogy az **Ingatlan** vételárát 550.000,- Ft-ban azaz Ötszázötvenezer forintban határozzák meg. Vevő vállalja, hogy a vételárat jelen okirat aláírásától számított 8 munkanapon belül átutalja eladónak a Kereskedelmi és Hitel Bank Zrt.-nél vezetett 10400621-00027753-00000008 számú bankszámlájára. Eladó jelen okirat aláírásával kijelenti, hogy amennyiben a jelen fejezetben megjelölt vétel a fentiekben írt bankszámláján jóváírásra kerül, úgy ez esetben vevővel szemben semmilyen jogcímen további követelése nincsen. Eladó az okirat aláírásával a vételár jelen szerződésben rögzített kifizetésének módjához kifejezetten hozzájárul. Felek megállapodnak abban, hogy a vételár kapcsán a teljesítés napjának, a szerződéses összeg eladó bankszámláján történő jóváírásának napját tekintik.

**III. Birtokbaadás, tulajdonjog átruházása**

1./ Felek megállapodnak abban, hogy Vevő a vételár megfizetésével egyidejűleg veszi birtokba az Ingatlant. Vevő a birtokbavételtől viseli az **Ingatlan** terheit, szedi annak hasznait, míg a birtokbaadás napjáig eladó viseli az **Ingatlan** terheit, szedi annak hasznait.

**Eladó a tulajdonjogát a teljes vételár kifizetéséig fenntartja**. Felek rögzítik, hogy eladó a **tulajdonjog átruházáshoz hozzájáruló nyilatkozatát** jelen szerződés aláírásával egyidejűleg **ügyvédi letétbe helyezi** az okiratszerkesztő Hauk Ügyvédi Irodánál (6200 Kiskőrös, Szarvas u. 2. II/3.), ugyanakkor már most feltétlen és visszavonhatatlan hozzájárul ahhoz, hogy vevő jelen szerződést tulajdonjog bejegyzés iránti kérelemként benyújtsa az illetékes kormányhivatalhoz azzal, hogy az ingatlan-nyilvántartási törvény 47/A§ (1) b.) pontja alapján **valamennyi fél közösen kéri az eljárás függőben tartását** az eladó által a jelen szerződés aláírásával egyidejűleg aláírásra kerülő és a teljes vételár kifizetésig ügyvédi letétbe helyezett tulajdonjog bejegyzési engedély földhivatali benyújtásáig, de legkésőbb 6 hónapig.

Eladó jelen szerződés aláírásával egyidejűleg letéti szerződést köt a Hauk Ügyvédi Irodával, mint letéteményessel, és letétbe helyezi a tulajdonjog átruházáshoz hozzájáruló írásbeli nyilatkozat – bejegyzési engedély - 5 eredeti egymással azonos példányát, azzal hogy annak tartalma értelmében az adásvétel tárgyát képező **Ingatlanra** tulajdonjog vétel jogcímén 1/1 tulajdoni arányban vevő javára az ingatlan-nyilvántartásba bejegyzésre kerüljön a teljes vételár kifizetését követően. A letét kiadásának részletes feltételeit felek a letéti szerződésben rögzítik, de már most megállapodnak abban, hogy letéteményes csak is kizárólag abban az esetben jogosult és köteles a nála letétbe helyezett tulajdonjog átruházáshoz hozzájáruló nyilatkozatokat 2 munkanapon belül a felek részére, illetve az illetékes hivatalok részére kiadni, vagy megküldeni, ha és amennyiben bármelyik fél a részére hitelt érdemlően – Eladónak az okiratszerkesztő ügyvédhez elektronikusan elküldött nyilatkozatával, vagy valamennyi fél által aláírt birtokbaadási jegyzőkönyvvel, esetleg a vevő által hitelt érdemlő banki dokumentációval - igazolja, hogy a teljes vételár kifizetésre került.

Felek megállapodnak abban, hogy eladó haladéktalanul köteles jelezni az okiratszerkesztő ügyvédnek – legkésőbb a vételár bankszámlán történő jóváírást követő 3 munkanapon belül – a teljes vételár kifizetését. Amennyiben eladó a jelen bekezdésben írt kötelezettségével késedelembe esik, úgy vevő is jogosult a teljes vételár kifizetését az okiratszerkesztő ügyvéd felé igazolni.

2./ Felek megállapodnak abban, hogy amennyiben bármelyik fél szerződésben vállalt kötelezettségével 15 napot meghaladó késedelembe esik, úgy ez esetben másik fél köteles írásban teljesítésre, további 3 nap póthatáridő biztosításával felszólítani. A póthatáridő eredménytelen eltelte esetén bármelyik fél jogosult a szerződéstől egyoldalú jognyilatkozattal elállni, mely esetben felek az eredeti állapotot állítják helyre. Felek a jognyilatkozataikat kötelesek ajánlott postai küldeményként a másik fél jelen szerződésben megjelölt közigazgatási címére eljuttatni, valamint kötelesek arról az okiratszerkesztő ügyvédet is írásban tájékoztatni. Az ajánlott postai küldeményként feladott küldeményeket a feladástól számított 5. napon kézbesítettnek tekintik, független attól, hogy azt a címzett átveszi-e vagy sem.

**IV. Vegyes rendelkezések**

1./ Felek rögzítik, hogy mivel az **Ingatlanon** felépítmény nem található, így energetikai tanúsítvány elkészítése jelen jogügylet kapcsán nem kötelező.

2./ Eladó nyilatkozik arra vonatkozóan, hogy magyarországi székhellyel rendelkező, helyi önkormányzat, önálló költségvetési szerv, míg vevő kijelenti, hogy cselekvőképes nagykorú magyar állampolgár. Felek egybehangzóan nyilatkozzák, hogy szerződéskötési, valamint tulajdonszerzési korlátozás vagy tilalom alatt nem állnak.

3./ Szerződő felek a Pmt. tv. előírásának megfelelően nyilatkoznak, hogy jelen ügylet során saját nevükben járnak el. Megbízók hozzájárulásukat adják ahhoz, hogy okiratszerkesztő ügyvéd a Pmt. szerinti ügyfél-átvilágítás során bemutatott okiratokról másolatot készítsen, adataikat a jelen ügylethez kapcsolódó ügyvédi megbízás teljesítése keretében rögzítse, kezelje.

4./ Eladó jelen okirat megszerkesztésével megbízza a Hauk Ügyvédi Irodát (6200 Kiskőrös, Szarvas u. 2. II/3.), egyúttal meghatalmazza, hogy a tulajdonos változásnak átvezetése kapcsán az illetékes kormányhivatal előtt teljes jogkörrel eljárjon. Az okiratszerkesztő Dr Hauk Gábor ügyvéd a szerződés ellenjegyzésével a meghatalmazást és a megbízást elfogadja.

5./ Jelen szerződés egyes pontjainak érvénytelensége a szerződés egészének érvényességét nem érinti.

6./ A jelen szerződésben nem szabályozott kérdések tekintetében a Ptk. vonatkozó rendelkezési az irányadóak.

7./ Felek rögzítik, hogy a szerződéssel kapcsolatban felmerülő valamennyi költség – beleértve a visszterhes vagyonátruházási illetéket, valamint az ügyvédi munkadíjat is - vevőt terheli.

6./ Felek kijelentik, hogy az okiratszerkesztő ügyvéd tájékoztatását a jelen szerződés kapcsán felmerülő adózási, valamint a visszterhes vagyonátruházási illeték kérdéskörében. Vevő tudomásul veszi, hogy jelen jogügylet kapcsán az **Ingatlan** tehertől mentes forgalmi értéke 4%-nak megfelelő mértékű visszterhes vagyonátruházási illeték terheli.

7./ Felek jelen okirat aláírásával kifejezetten hangsúlyozzák, hogy az okirat szerződéses akaratukkal mindenben megegyezik, így azt ügyvédi tényvázlatként is aláírják.

8./ Szerződést kötő felek rögzítik, hogy Kiskőrös Város Képviselő-testülete a …………… számú határozatával a szerződés megkötéséhez hozzájárult, egyúttal felhatalmazta a polgármestert, hogy jelen szerződést, valamint a jogügylettel kapcsolatos egyéb okiratokat aláírja, a szükséges jognyilatkozatokat megtegye. A jelen pontban hivatkozott határozat a szerződés elválaszthatatlan mellékletét képezi.

9./ Felek jelen okirat aláírásával kifejezetten hangsúlyozzák, hogy az okirat szerződéses akaratukkal mindenben megegyezik, így azt ügyvédi tényvázlatként is aláírják.

10./ Felek rögzítik, hogy az okirat 7 példányban készült, melyből felek 1-1 példányt az okirat aláírásával egyidejűleg az okiratszerkesztő ügyvédtől átvesznek.

Felek jelen szerződést elolvasást és értelmezést követően, mint akaratukkal mindenben megegyezőt jóváhagyólag írják alá

Kiskőrös, 2023……

|  |  |
| --- | --- |
| ………………………………….. | ………………………………….. |
| Kiskőrös Város Önkormányzata  képv.: Domonyi László Mihály polgármester  Eladó | Anti Zoltán  Vevő |

Az önkormányzati vagyonról, a vagyon hasznosításáról

szóló 26/2012. (XII. 19.) önk. rendelet 11. § (2) bek.

alapján ellenjegyzem: Pénzügyileg ellenjegyzem:

Dr. Turán Csaba Molnár Éva

jegyző pénzügyi osztályvezető

1. **napirend**

A KISKŐRÖS, 3009/1 ÉS A 3009/2 HELYRAJZI SZÁMON NYILVÁNTARTOTT BEÉPÍTETLEN TERÜLET RENDELTETÉSŰ INGATLANOK ÉRTÉKESÍTÉSE

*(Írásos előterjesztés a jegyzőkönyvhöz mellékelve.)*

**Domonyi László polgármester** az előterjesztés szóbeli ismertetésére felkérte **Kutyifa Sándorné vagyongazdálkodási referenst.**

**Kutyifa Sándorné vagyongazdálkodási referens** elmondta, hogy a Képviselő-testület a 41/2023. számú határozatával együttes értékesítésre jelölte ki az Önkormányzat forgalomképes üzleti vagyonát képező Kiskőrös, 3009/1 hrsz-ú 761 m2 és a 3009/2 hrsz-on nyilvántartott 448 m2, természetben a Batthyány L. utca és a Dózsa Gy. út kereszteződésében lévő, kivett beépítetlen terület rendeltetésű ingatlanokat. Az ingatlanok együttes bruttó forgalmi értéke 31.750.000,-Ft. A vételár mértékére tekintettel az ingatlanok versenytárgyalás útján értékesíthetőek. A 2023. május 12. napján megtartott versenytárgyalás eredményeképpen az ingatlanok a Kőrös Torony Kft. részére kerülnek értékesítésre. A nemzeti vagyonról szóló törvény alapján az adásvételi szerződés, a Magyar Állam elővásárlási jogról történő lemondó nyilatkozatának megérkezését követően lép hatályba.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Ba Edit,** az Ügyrendi és Összeférhetetlenségi Bizottság tagja, **Pethő Attila,** a Pénzügyi Bizottság elnöke, **Filus Tibor,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

**Domonyi László polgármester** elmondta, hogy a beruházást vélhetőleg 2024-ben kezdik meg. A vásárló tervei szerint a földszinten üzletek, felette lakások kerülnek kialakításra a főépítésszel és a helyi építési szabályzattal szinkronban.

További kérdés, hozzászólás nem volt, a polgármester szavazásra bocsátotta a határozat-tervezetet.

A Képviselő-testület 10 „igen” szavazattal az alábbi határozatot hozta:

**88/2023. sz. Képv. test. hat.**

A Kiskőrös, 3009/1 és a 3009/2 helyrajzi számon nyilvántartott beépítetlen terület rendeltetésű ingatlanok értékesítése

**HATÁROZAT**

A Képviselő-testület

1. Kiskőrös Város Önkormányzata forgalomképes üzleti vagyonát képező Kiskőrös, 3009/1 hrsz-on nyilvántartott 761 m2 területű és a 3009/2 hrsz-on nyilvántartott 448 m2 térmértékű, kivett beépítetlen terület rendeltetésű ingatlanokat együttesen értékesíti a Kőrös Torony Kft. (székhely: 6200 Kiskőrös, Erdőtelki út 7., adószám: 24113175-2-03) részére, összesen nettó 25.000.000,-Ft+Áfa – azaz bruttó 31.750.000,-Ft vételáron, a határozat mellékletét képező adásvételi szerződésben foglalt feltételekkel.
2. felhatalmazza a polgármestert a határozat mellékletét képező adásvételi szerződés és a kapcsolódó jognyilatkozatok aláírására, valamint a tulajdonjog ingatlan-nyilvántartásban történő átvezetésére.

**Felelős:** polgármester

**Határidő:** azonnal

*Melléklet a 88/2023. sz. Képv. test. határozathoz*

**ADÁSVÉTELI SZERZŐDÉS**

Amely létrejött egyrészről,

**Kiskőrös Város Önkormányzata** (székhely: 6200 Kiskőrös, Petőfi Sándor tér 1., KSH szám: 15724784-8411-321-03, törzskönyvi azonosító szám: 724782, adószám: 15724784-2-03, képv.: Domonyi László Mihály polgármester), mint **Eladó** – továbbiakban Eladó – és

**KŐRÖS TORONY Kft.** (székhely: 6200 Kiskőrös, Erdőtelki út 7., Cg.: 03-09-125196, adószám: 24113175-2-03, KSH szám: 24113175-6820-113-03, képv.: Lehoczkiné Suhajda Andrea ügyvezető), mint **Ajándékozó** – továbbiakban, mint Ajándékozó – között a mai napon az alábbi feltételekkel:

**Előzmények**

1./ Eladó 2023.05.12. napján versenytárgyalást folytatott le a jelen szerződés tárgyát képező ingatlanok dologösszességként történő értékesítése tárgyában. A versenytárgyalás eredményeképpen vevő vált jogosulttá a jelen szerződés tárgyát képező ingatlanok jelen szerződében rögzített feltételek mellett történő megvásárlására.

**I. Bevezető rendelkezések**

1./ Eladó tulajdonát képezik az alábbi ingatlanok:

a.) **Kiskőrös, belterület 3009/1 hrsz.** alatt felvett, valóságban 6200 Kiskőrös, Dózsa György u. 8. szám alatt található, kivett beépítetlen terület megjelölésű, mindösszesen 761 m2 összterületű ingatlan – továbbiakban **Ingatlan I.**

b.) **Kiskőrös, belterület 3009/2 hrsz.** alatt felvett, valóságban 6200 Kiskőrös, Dózsa György u. 6. szám alatt található, kivett beépítetlen terület megjelölésű, mindösszesen 448 m2 összterületű ingatlan – továbbiakban **Ingatlan II.**

**Ingatlan I.** és **Ingatlan II.** a továbbiakban **Ingatlanok.**

2./ Eladó a tulajdonjogát e-hiteles tulajdoni lap másolatokkal igazolja, egyúttal szavatolja, hogy a jelen pontban írton felül az **Ingatlanok** per-, igény és tehermentesek.

Az **Ingatlan II.** tulajdoni lapja szerint III/1. sorszám alatt a 43342/2010 számú határozattal az ingatlanból 6 m2-re az MVM DÉMÁSZ ÁRAMHÁLÓZATI Kft. javára vezetékjog van az ingatlan-nyilvántartásba bejegyezve.

3./ Eladó Eladja, Vevő pedig megvásárolja az I/1. pontban írt **Ingatlanokat** a jelen szerződésben rögzített feltételek mellett.

**II. Fizetési feltételek**

1./ Felek rögzítik, hogy Eladó az **Ingatlanokat** dologösszeségként kívánja értékesíteni, míg Vevő az **Ingatlanokat** dologösszességként kívánja megvásárolni, így az **Ingatlan I.** és **Ingatlan II.-re** külön-külön adásvételi szerződés nem köthető, azok kizárólag együttesen kerülhetnek értékesítésre. Az itt írtakra tekintettel felek az **Ingatlanok** egybefoglalt vételárát 25.000.000,- Ft + Áfa azaz Huszonötmillió forint + Áfa összegben határozzák meg, az alábbi megoszlásban:

**Ingatlan I.** forgalmi értéke: 15.714.650,- Ft + Áfa

**Ingatlan II.** forgalmi értéke: 9.251.200,- Ft + Áfa

Felek rögzítik, hogy vevő 2023.05.10. napján 317.500,- Ft azaz Háromszáztizenhétezer-ötszáz forint összeget versenytárgyalási biztosíték jogcímén eladó részére átutalással megfizetett, amely összeg – a versenytárgyalás eredményére tekintettel- felek megállapodása alapján a vételárba beszámít, azt vételárrészletnek tekintik.

Vevő a teljes vételárból fennmaradó 31.432.500,- Ft azaz Harmincegymillió-négyszázharminckettőezer-ötszáz forint vételárrészletet jelen szerződés hatályba lépésének napjától számított 15 napon belül fizeti meg Eladó részére átutalással, oly módon, hogy azt átutalja Eladónak a Kereskedelmi és Hitel Bank Zrt.-nél vezetett 10400621-00027753-00000008 számú bankszámlájára.

Eladó a vételár jelen fejezetben írt kifizetési módjához a szerződés aláírásával kifejezetten hozzájárul. Felek a vételárat azzal a nappal tekintik kifizetettnek, amely nappal a teljes vételár az Eladó bankszámláján jóváírásra kerül.

**III. Birtokbaadás, tulajdonjog átszállása**

1./ Felek megállapodnak abban, hogy az **Ingatlanok** birtokbaadására a teljes vételár kifizetésének napjával kerül sor jegyzőkönyv felvétele mellett kerül sor. A birtokbaadásig Eladó viseli az **Ingatlanok** terheit, szedi azok hasznait, míg a birtokbaadástól kezdődően Vevő viseli az **Ingatlanok** terheit, szedi azok hasznait.

2**./ Eladó a tulajdonjogát a teljes vételár kifizetéséig fenntartja.** Felek rögzítik, hogy Eladó a tulajdonjog átruházáshoz hozzájáruló nyilatkozatát jelen szerződés aláírásával egyidejűleg ügyvédi letétbe helyezi az okiratot szerkesztő Hauk Ügyvédi Irodánál (6200 Kiskőrös, Szarvas u. 2. II/3., e-mail cím: [iroda@hauk.hu](mailto:iroda@hauk.hu)). Eladó az okirat aláírásával feltétlen és visszavonhatatlan hozzájárulását adja ahhoz, hogy Vevő jelen adásvételi szerződést tulajdonjog bejegyzés iránti kérelemként benyújtsa az illetékes földhivatalhoz azzal, hogy az ingatlan- nyilvántartási törvény 47/A § (1) bek. b.) pontja alapján valamennyi fél közösen kéri az eljárás függőben tartását az Eladó által a jelen szerződés aláírásával egyidejűleg aláírásra kerülő és a teljes vételár kifizetéséig ügyvédi letétbe helyezett tulajdonjog bejegyzési engedély földhivatali benyújtásáig, de legfeljebb 2 hónapig.

3./ Eladó jelen szerződés aláírásával egyidejűleg letéti szerződést köt a Hauk Ügyvédi Irodával (6200 Kiskőrös, Szarvas u. 2. II/3., e-mail: [iroda@hauk.hu](mailto:iroda@hauk.hu)), mint letéteményessel, és letétbe helyezi a tulajdonjog átruházáshoz hozzájáruló írásbeli nyilatkozat 5 példányát, azzal, hogy annak tartalma értelmében az adásvételi szerződés tárgyát képező **Ingatlanokra** vétel jogcímén 1/1 tulajdoni arányban Vevő javára az ingatlan-nyilvántartásba bejegyzésre kerüljön a teljes vételár kifizetését követően. A letét kiadásának részletes feltételeit felek a letéti szerződésben rögzítik, de már most megállapodnak abban, hogy letéteményes csak is kizárólag abban az esetben jogosult és köteles a nála letétbe helyezett tulajdonjog átruházáshoz hozzájáruló nyilatkozatokat 2 munkanapon belül a felek részére, illetve az illetékes hivatalok részére kiadni, vagy megküldeni, ha és amennyiben bármelyik fél a részére hitelt érdemlően – Eladó egyoldalú elektronikus nyilatkozatával, ennek hiányában ha erre a teljes vételár kifizetését követő 2 munkanapon belül nem kerül sor, úgy Vevő is jogosult azt banki dokumentációval bizonyítani - igazolja, a teljes vételár kifizetését.

Eladó kötelezettséget vállal arra, hogy legkésőbb a teljes vételár kifizetését követő 2 munkanapon belül a kifizetését megtörténtéről az okiratszerkesztő ügyvédet tájékoztatja. Ha Eladó késedelembe esik, úgy a teljes vételár kifizetését Vevő is jogosult igazolni, hitelt érdemlő banki dokumentációval.

**IV. Vegyes rendelkezések**

1./ Felek rögzítik, hogy az okiratszerkesztő ügyvéd azon tájékoztatását, mely szerint jelen jogügylet kapcsán energetikai tanúsítvány elkészítése nem kötelező, figyelemmel arra, hogy az **Ingatlanokon** felépítmény nem található. Felek rögzítik, hogy az **Ingatlanok** közműellátottsága részleges, víz közüzem van, ugyanakkor villamos energia és gáz közüzem nincsen. Vevő a jelen pontban írtakat tudomásul veszi, egyúttal kijelenti, hogy az **Ingatlanokat** általa ismert, megtekintett állapotban, vásárolja meg. Vevő tudomásul veszi, hogy az **Ingatlanok** közművesítésével kapcsolatos valamennyi költség teljes egészében őt terheli.

2./ Felek az okiratszerkesztő ügyvéd tájékoztatást a jelen jogügylet kapcsán felmerülő esetleges adófizetési, valamint visszterhes vagyonátruházási illeték megfizetése tárgyában tudomásul veszik, azt megértették. Vevő nyilatkozik arra, hogy a megvásárolt Ingatlanokra a szerződés illetékkiszabásra történő bemutatásától számított 4 éven belül lakóházat kíván építeni és a felépített lakóházban a lakás(ok) hasznos alapterülete eléri majd a településrendezési tervben meghatározott maximális beépíthetőség legalább 10%-át, így jelen jogügylet az Itv. 26§ (1) bekezdése alapján illetékmentes jogügylet.

3./ Eladó nyilatkozik arra vonatkozóan, hogy magyarországi székhellyel rendelkező, helyi önkormányzat, önálló költségvetési szerv. Vevő nyilatkozik, hogy magyarországi székhellyel rendelkező, deviza gazdasági társaság, szerződéskötési valamint tulajdonszerzési korlátozás vagy tilalom alatt nem áll, a nemzeti vagyonról szóló 2011. évi CXCVI. tv. szerint átlátható szervezet, melynek tulajdonszerzési és elidegenítési képességét jogszabály nem korlátozza és nem zárja ki.

A nemzeti vagyonról szóló 2011. évi CXCVI. tv. 14 § (2) bek. alapján a helyi önkormányzat tulajdonában lévő ingatlan értékesítése esetén az államot minden más jogosultat megelőző elővásárlási jog illeti meg. Az adásvételi szerződés hatályba lépésének feltétele, hogy az állam a nemzeti vagyonról szóló tv.-ben foglalt határidőn belül úgy nyilatkozzon, hogy az elővásárlási jogát nem kívánja érvényesíteni vagy a törvényes határidőn belül nem nyilatkozik az elővásárlási jog gyakorlásáról.

Felek megállapodnak abban, hogy a magyar állam elővásárlási jogról lemondó nyilatkozatának beszerzése teljes egészében eladó kötelezettségét és költségét képezi, a szóban forgó elővásárlás jogról lemondó nyilatkozat beszerzését teljes egészében eladó intézi. Felek megállapodnak abban, hogy a jelen adásvételi szerződés megkötéséről eladó tájékoztatja a Magyar Államot, illetve a Magyar Állam képviseletében eljáró hatóságot. Felek megállapodnak abban, hogy jelen szerződés azzal a nappal lép hatályba, amikor a Magyar Állam írásban a jogszabályban előírt alaki és tartalmi feltételek mellett tájékoztatja Eladót arról, hogy a jogügylet kapcsán az elővásárlási jogát nem kívánja gyakorolni. Amennyiben a jogszabályban biztosított határidőn belül a Magyar Állam nem nyilatkozik, úgy ez esetben a szerződés a jogszabályban az elővásárlási jog gyakorlására rögzített nyitva álló határidőt követő nappal lép hatályba.

Felek rögzítik, hogy Eladó a szerződés hatályba lépésének napjáról Vevőt az okiratszerkesztő ügyvéden keresztül írásban tájékoztatja, figyelemmel arra, hogy egyebek mellett a vételár kifizetésére biztosított határidő is a hatályba lépés napjával kezdődik.

4./ Vevő jelen okirat megszerkesztésével, megbízza és meghatalmazza a Hauk Ügyvéd Irodát 6200 Kiskőrös, Szarvas u. 2. II/3., e-mail: [iroda@hauk.hu](mailto:iroda@hauk.hu)), hogy az illetékes kormányhivatal előtt a tulajdonjog átvezetése kapcsán teljes jogkörrel eljárjon, azzal, hogy a megbízást és a meghatalmazást az Ügyvédi Iroda részére Dr. Hauk Gábor ügyvéd az okirat ellenjegyzésével elfogadja.

5./ Felek jelen okirat aláírásával kifejezetten hangsúlyozzák, hogy az okirat szerződéses akaratukkal mindenben megegyezik, így azt ügyvédi tényvázlatként is aláírják.

6./ Felek rögzítik, hogy az **Ingatlanok** vételárát a környéken irányadó ingatlanárak ismertében határozták meg, az a helyi forgalmi értékviszonyokkal, valamint a szerződés tartalmával teljes egészében arányban van, így felek lemondanak a jelen szerződés aláírásával a jelen szerződés feltűnő értékaránytalanság jogcímén történő megtámadási jogukról.

7./ A jelen szerződésben nem szabályozott kérdések tekintetében a Ptk. vonatkozó rendelkezési az irányadóak.

8./ Szerződő felek a Pmt. tv. előírásának megfelelően nyilatkoznak, hogy jelen ügylet során saját nevükben járnak el. Megbízók hozzájárulásukat adják ahhoz, hogy okiratszerkesztő ügyvéd a Pmt. szerinti ügyfél-átvilágítás során bemutatott okiratokról másolatot készítsen, adataikat a jelen ügylethez kapcsolódó ügyvédi megbízás teljesítése keretében rögzítse, kezelje.

9./ Felek rögzítik, hogy okirat 8 példányban készült, melyből felek 1-1 aláírt példányt az okirat aláírásával egyidejűleg átvesznek.

10./ Vevő kijelenti, hogy az **Ingatlanokat** megtekintette, azok állagát megismerte. Eladónak az **Ingatlanok** rejtett hibáiról tudomása nincsen. Vevő szándéka kifejezetten arra irányul, hogy az **Ingatlanokat** a jelenlegi állapotukban vásárolja meg dologösszeségként.

11./ Szerződést kötő felek rögzítik, hogy Kiskőrös Város Képviselő-testülete a ……./2023. számú határozatával a szerződés megkötéséhez hozzájárult, egyúttal felhatalmazta a polgármestert, hogy az adásvételi szerződést, valamint a jogügylettel kapcsolatos egyéb okiratokat (tulajdonjog átruházáshoz hozzájáruló nyilatkozat, letéti szerződés, birtokbaadási jegyzőkönyv) aláírja, a szükséges jognyilatkozatokat megtegye.

Felek jelen szerződést elolvasás és értelmezést követően, mint akaratukkal mindenben megegyezőt jóváhagyólag írják alá.

Kiskőrös, 2023……..

|  |  |
| --- | --- |
| ………………………………….. | ………………………………….. |
| Kiskőrös Város Önkormányzata  képv.: Domonyi László Mihály polgármester  Eladó | KŐRÖS TORONY Kft.  képv.: Lehoczkiné Suhajda Andrea ügyvezető  Vevő |

Az önkormányzati vagyonról, a vagyon hasznosításáról

szóló 26/2012. (XII. 19.) önk. rendelet 11. § (2) bek.

alapján ellenjegyzem: Pénzügyileg ellenjegyzem:

Dr. Turán Csaba Molnár Éva

jegyző pénzügyi osztályvezető

1. **napirend**

ÁLLAMI TULAJDONBAN LÉVŐ INGATLANOK TÉRÍTÉSMENTES ÖNKORMÁNYZATI TULAJDONBA ADÁSÁNAK KEZDEMÉNYEZÉSE

*(Írásos előterjesztés a jegyzőkönyvhöz mellékelve.)*

**Domonyi László polgármester** az előterjesztés szóbeli ismertetésére felkérte **Kutyifa Sándorné vagyongazdálkodási referenst.**

**Kutyifa Sándorné vagyongazdálkodási referens** elmondta, hogy Magyarország Kormánya a kistelepülések hátrányainak mérséklésére, a népességcsökkenés megállítására és az életminőség javítása céljából elindította a Magyar Falu programot. A támogatási rendszer új elemmel bővült, melynek keretében az állami feladatellátáshoz nem szükséges ingatlanok térítésmentes tulajdonba vételét kezdeményezhetik az önkormányzatok. Az állami tulajdonú ingatlanok tulajdonjogának átruházásával az önkormányzat vagyona gyarapszik, továbbá lehetőség nyílik azok közösségi célú hasznosítására, az önkormányzatok közfeladatainak ellátására. Ezen pályázati elemet a Kormány kiterjesztette a 5000 - 15.000 közötti lélekszámú településekre is. A Maradványvagyon-hasznosító Zrt. (a továbbiakban: MVH Zrt.) megkereséssel fordult az Önkormányzathoz, melyben a Kiskőrös 0478 hrsz-ú kivett árok és a 013/8 hrsz-ú kivett udvar rendeltetésű ingatlanok térítésmentes önkormányzati tulajdonba adását kezdeményezte. A MVH Zrt. felajánlotta annak lehetőségét, hogy amennyiben az önkormányzat közigazgatási területén közösségi cél, közfeladat megvalósítására tekintettel további állami tulajdonú ingatlanok is felmerülnek, a kiegészítő igényt ugyancsak a Képviselő-testület jelen döntésébe kell foglalni, melyet a döntés-tervezet melléklete tartalmaz.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Ba Edit,** az Ügyrendi és Összeférhetetlenségi Bizottság tagja, **Pethő Attila,** a Pénzügyi Bizottság elnöke, **Filus Tibor,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

**Domonyi László polgármester** elmondta, hogy 75 tétel szerepel a listán, melyeket az önkormányzat tulajdonba kíván venni.

További kérdés, hozzászólás nem volt, a polgármester szavazásra bocsátotta a határozat-tervezetet.

A Képviselő-testület 10 „igen” szavazattal az alábbi határozatot hozta:

**89/2023. sz. Képv. test. hat.**

Állami tulajdonban lévő ingatlanok térítésmentes önkormányzati tulajdonba adásának kezdeményezése

**HATÁROZAT**

Kiskőrös Város Önkormányzatának Képviselő-testülete

1. a nemzeti vagyonról szóló 2011. évi CXCVI. törvény 13. § (3) bekezdésében foglaltak alapján, a Magyar Falu Program II ütemének keretében, annak településfejlesztéssel, népességcsökkenés megállításával, az életminőség javításával kapcsolatos céljainak elérése érdekében a Maradványvagyon-hasznosító Zrt-nél (a továbbiakban: MVH Zrt.) kezdeményezi és kérelmezi a Magyar Állam tulajdonában lévő, az MVH Zrt. által a „Magyar Falu Program” keretében kiajánlott, valamint kiegészítő igényét az *„Adatlap* *a Magyar Falu Program keretében felajánlott ingatlanok összesítő listájáról*” című táblázatban szereplő valamennyi **ingatlan/ ingatlan-hányad** (a továbbiakban: Ingatlanok) **összességének Önkormányzati tulajdonba adását.**
2. A Képviselő-testület felhatalmazza a polgármestert, hogy az *„Adatlap* *a Magyar Falu Program keretében felajánlott ingatlanok összesítő listájáról*” című táblázatban szereplőingatlan(ok) ingyenes önkormányzati tulajdonba adásával kapcsolatos eljárás során az MVH Zrt. felé teljes jogkörben eljárjon, és valamennyi nyilatkozatot megtegyen.

**Felelős:** polgármester

**Határidő:** értelemszerűen

*Melléklet a jegyzőkönyvhöz csatolva.*

1. **napirend**

Kiskőrös Város Településrendezési terve (szerkezeti terv, szabályozási terv, helyi építési szabályzat) módosítása egyszerűsített eljárásban

*(Írásos előterjesztés a jegyzőkönyvhöz mellékelve.)*

**Domonyi László polgármester** az előterjesztés szóbeli ismertetésére felkérte **Kutyifa Sándorné vagyongazdálkodási referenst.**

**Kutyifa Sándorné vagyongazdálkodási referens** elmondta, hogy az egyes közlekedésfejlesztési projektekkel összefüggő közigazgatási hatósági ügyek nemzetgazdasági szempontból kiemelt jelentőségű üggyé nyilvánításáról és az eljáró hatóságok kijelöléséről szóló Korm. rendelet nevesíti a Kalocsa-Kiskőrös közötti kerékpárút fejlesztését. A kerékpárút tervezési feladatait a Civis Komplex Mérnök Kft. látja el. A kerékpárút tervezése során módosítani szükséges Kiskőrös Város Helyi Építési Szabályzatáról és Szabályozási tervéről szóló 18/2015. (IX.10.) önkormányzati rendeletét. A kérelem előzetes vizsgálata alapján a kérelem nem ütközik magasabb, vármegyei, országos területrendezési szabályokba. A vonatkozó kormányrendelet alapján nemzetgazdasági szempontból kiemelt jelentőségű beruházás megvalósítása miatt a módosítás egyszerűsített eljárás keretében kerül lefolytatásra. A módosítási eljárás, a megalapozó vizsgálat és az alátámasztó javaslat tartalmi követelményeit meghatározó főépítészi feljegyzés Képviselő-testület által jóváhagyott döntésével indul meg.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Ba Edit,** az Ügyrendi és Összeférhetetlenségi Bizottság tagja, **Pethő Attila,** a Pénzügyi Bizottság elnöke, **Filus Tibor,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 10 „igen” szavazattal az alábbi határozatot hozta:

**90/2023. sz. Képv. test. hat.**

Kiskőrös Város településrendezési terve (szerkezeti terv, szabályozási terv, helyi építési szabályzat) módosítása egyszerűsített eljárásban

**HATÁROZAT**

A Képviselő-testület

1. felkéri a polgármestert, hogy a Kalocsa-Kiskőrös közötti kerékpározható közutak fejlesztését érintő beruházás megvalósítása érdekében Kiskőrös Város Településrendezési Tervének (helyi építési szabályzat, szerkezeti terv, szabályozási terv) módosítását készítse elő és tegye meg a szükséges eljárás lefolytatásával kapcsolatos intézkedéseket.
2. felhatalmazza a polgármestert, hogy a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII.15.) Korm. rendelet (a továbbiakban: Korm. rendelet) 68. § (1) bekezdés a) pontjának aa) alpontjára figyelemmel a településrendezési eszközök módosítását az 1. pontban meghatározott beruházás tervezése/ megvalósítása érdekében egyszerűsített eljárás keretében folytassa le.
3. a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII.15.) Korm. rendeletben foglaltak alapján - a határozat melléklete szerinti - a Kalocsa-Kiskőrös közötti kerékpározható közutak fejlesztését célzó módosításhoz kapcsolódó megalapozó vizsgálat és alátámasztó javaslat tartalmáról szóló főépítészi és várostervezői feljegyzésben a kizárólag releváns munkarészek elkészítésével egyetért.
4. felhatalmazza a polgármestert a tervezési szerződés aláírására.

**Felelős:** polgármester

**Határidő:** azonnal

*Melléklet a 90/2023. sz. Képv. test. határozathoz*

Tisztelt Képviselő-testület!

A településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII.15.) Korm. rendelet (a továbbiakban: Korm. rendelet) 7. §-a alapján Kiskőrös város településrendezési eszközeinek a „Kiskőrös és Kalocsa közötti kerékpározható közutak tervezése” megnevezésű projekthez kapcsolódóan az 5301. j. összekötő út külterületi szakaszának térsége tervezési területre vonatkozó módosításához készülő megalapozó vizsgálat és alátámasztó javaslat készítésével kapcsolatban, a településrendezési feladat mértékét tekintve, a következőket határozzuk meg, illetve nyilatkozzuk:

FŐÉPÍTÉSZ ÉS TELEPÜLÉSTERVEZŐ FELJEGYZÉSE

KISKŐRÖS VÁROS

TELEPÜLÉSRENDEZÉSI ESZKÖZEINEK EGYSZERŰSÍTETT ELJÁRÁSBAN TÖRTÉNŐ MÓDOSÍTÁSÁHOZ

Jelen feljegyzés a Korm. rendelet 7. § (7) bekezdés b) pont előírás felhatalmazása alapján készült.

Kiskőrös város településszerkezeti tervéről szóló 95/2015. sz. Képv. test. határozatának és a helyi építési szabályzatáról és szabályozási tervéről szóló 18/2015. (IX.10.) önk. rendeletnek (a továbbiakban: Tre) az 5301. j. összekötő út menti Kiskőrös-Kalocsa közötti kerékpárút fejlesztésével érintett területre vonatkozó módosításához a megalapozó vizsgálat és alátámasztó javaslat elkészítésével kapcsolatban, a településrendezési feladat méretét tekintve, a következőket nyilatkozzuk:

A megalapozó vizsgálata és alátámasztó javaslata a következő fejezeteket tartalmazza:

1. Tervezési terület
2. Tervezési feladat
3. Vizsgálat és javaslat
4. Településszerkezeti tervi összefüggés
5. Hész módosítási igény
6. Szabályozási tervi érintettség
7. Tájrendezés
8. Zöldfelületi rendszer
9. Közlekedési javaslat
10. Közművesítés és hírközlés
11. Épített környezet védelme, örökségvédelem
12. Környezeti hatások
13. Területrendezési tervekkel való összhang vizsgálata

A fel nem sorolt alfejezeteket nem szükséges elkészíteni.

A Korm. rendelet 7. § (8) bekezdés alapján a feljegyzésben szereplő tartalom a tervezés során csak a tervezési feladat változása vagy a tervezési terület csökkenése miatt csökkenthető, ugyanakkor a Korm. rendelet 7. § (2) bekezdésben foglalt követelmények teljesülése érdekében, a tervező által a feljegyzés módosítása nélkül kiegészíthető.

Kelt: 2023. június 2.



A képen szöveg látható

Automatikusan generált leírás

Szabó János Koszorú Lajos

főépítész vezető településtervező TT/1 01-1346

1. **napirend**

INTERPELLÁCIÓK, KÉRDÉSEK, TÁJÉKOZTATÓK, BEJELENTÉSEK

**Domonyi László polgármester** beszélt a városban történt főbb eseményekről, majd ismertette a következő hetek programjait. Felhívta a figyelmet a zöldhulladék elszállítási rendjében történő változásra.

**Ungvári Ferenc képviselő** elmondta, hogy különböző tiltó és útba igazító táblák kerültek kihelyezésre a Záportározó tónál, melyeket figyelembe venni szükséges. Figyelmeztette a lakosokat, hogy az abban történő horgászat tilos, mivel ez nem horgásztó. A NÉBIH jogosult ellenőrizni az ún. halkommandó egységével.

**Szedmák Tamás képviselő** a lakosok kérdésére válaszolva elmondta, hogy a Kiskőrös zenei múltjáról megjelent köteteta CSEPI Könyvesboltban lehet megvásárolni a korábban megjelent kötetetekkel együtt.

További hozzászólás nem volt, így **Domonyi László polgármester** az ülést 17:15 órakor bezárta.

Kmf.

Domonyi László dr. Turán Csaba

polgármester jegyző